Bak Kut Teh @sup tulang rusuk babi diangkat makanan kebangsaan?

0

BANGI, Rabu –  Isu membabitkan bak kut teh menjadi tumpuan pada sesi Dewan Rakyat hari ini, apabila Ahli Parlimen Langkawi mempersoalkan kewajarannya diangkat sebagai makanan kebangsaan.

Bak kut teh adalah hidangan sup tradisi tulang rusuk babi yang dimasak dalam herba tradisi yang popular di kalangan masyarakat Cina.

Terdahulu, Datuk Mohd Suhaimi Abdullah (PN-Langkawi) memaklumkan bahawa dalam 10 makanan tradisional paling popular di Malaysia tiada bak kut teh.

Malah, katanya, 30 makanan tradisional pelbagai kaum di negara ini juga tidak mempunyai makanan jenis itu.

“Adakah menteri setuju masukkan makanan ini dalam permohonan seperti yang diminta Tebrau?” soalnya.

Terdahulu dalam soalannya, Jimmy Puah Wee Tse (PH-Tebrau) meminta kerajaan menyatakan usaha untuk memastikan makanan tradisi rakyat Malaysia seperti nasi lemak, bak kut teh dan laksa diangkat martabatnya sebagai makanan kebangsaan dan tidak dituntut sebagai makanan kebangsaan negara lain.

Artikel berkaitan

Thai Hot Guy dibatalkan, JAWI diarah siasat

Kerajaan lulus peruntukan RM30 juta untuk kamera badan PDRM

PM digesa tolak tuntutan Dong Zong iktiraf UEC

Konsep Madani hasil pengalaman, perjuangan panjang Anwar

42 kanak-kanak Palestin dibunuh Israel pada 2022

Timbalan Menteri Pelancongan, Khairul Firdaus Akbar Khan, bagaimanapun bersetuju bahawa untuk memasukkan setiap jenis makanan sebagai kategori makanan warisan, ia memerlukan satu prospek makanan yang boleh dimakan oleh kesemua rakyat.

“Saya sedikit sebanyak bersetuju dengan pandangan Langkawi. Kalau bak kut teh itu menyediakan bak kut teh ayam, bolehlah Yang Berhormat Langkawi.

“Tapi kalau bak kut teh yang dibangkitkan oleh Tebrau, dia tak beri secara spesifik jenis apa dan saya pun tak boleh jawab secara spesifik.

“Pokoknya di sini untuk kita memasukkan makanan warisan ini, ianya harus boleh dimakan dan dirasai oleh kesemua kaum di negara kita ini,” katanya.

Terdahulu, Khairul Firdaus berkata, MOTAC melalui Jabatan Warisan Negara mengambil inisiatif mewartakan makanan warisan di Malaysia mengikut Akta Warisan Kebangsaan 2005.

Katanya, pewartaan itu bertujuan bagi melindungi serta memelihara makanan warisan supaya tidak pupus.

“Sehingga 2023 sebanyak 213 makanan warisan daripada pelbagai negeri dan berbilang kaum sudah diiktiraf sebagai warisan kebangsaan.

“Pada Mac 2023, kementerian menghantar pencalonan budaya sarapan Malaysia ke Pertubuhan Pendidikan, Saintifik dan Kebudayaan Pertubuhan Bangsa-Bangsa Bersatu (UNESCO) bagi mendapat pengiktirafan dengan mengetengahkan tentang budaya makanan sarapan melalui pengambilan makanan warisan seperti nasi lemak, roti canai dan teh tarik,” katanya.

Katanya, sekiranya pencalonan itu berjaya, ia akan meningkatkan kebolehlihatan Malaysia di peringkat dunia dengan menjadikan negara sebagai tarikan destinasi pelancongan yang kaya dengan kepelbagaian warisan.

“Faktor geografi negara yang berhampiran, tidak mustahil terdapat makanan warisan yang mungkin mempunyai persamaan dengan Malaysia. Justeru itu, mekanisme pencalonan secara bersama membabitkan negara anggota lain boleh dilaksanakan.

“Penyenaraian secara bersama dengan negara lain akan memperkukuh dan merapatkan hubungan dua hala antara negara melalui perkongsian budaya yang sama,” katanya. – BH


Hadi sifatkan Melayu bangsa tidak rasis

0

BANGI, Rabu – Presiden Pas, Tan Sri Abdul Hadi Awang menyifatkan kaum Melayu sebuah bangsa yang tidak rasis, walaupun dipaksa oleh penjajah untuk menerima jus soli sebagai syarat kemerdekaan.

Hadi berkata,  orang Melayu perlu menerima kaum Cina dan India menjadi warganegara menerusi syarat berkenaan,.

“Hal ini dapat dilihat keluarga bukan Islam seperti Cina dan India dengan kelompok kecil bebas untuk berniaga, bertani dan beragama. Hanya mereka sahaja yang buta akal menuduh Melayu bersikap rasis,” katanya menerusi satu hantaran di laman sosial Facebook hari ini.

Menurutnya lagi, negara juga membenarkan setiap kaum menggunakan bahasa masing-masing sehingga sekolah jenis kebangsaan dibuka.

Artikel berkaitan

Jangan manipulasi isu pemilikan tanah rizab Polis Diraja Malaysia

Kedah tidak akan pertimbang semula keputusan tamat lesen judi

Projek tebatan banjir RM600 juta dimulakan Jun ini

Ismail janji isu tuntutan KWSP akan dibawa ke Parlimen

Loh Siew Hong fail rayuan status Islam anak

https://www.facebook.com/abdulhadiawang/posts/pfbid0YUikAP1jPeaEqZcZYhBFw156NFDTScYUEdmE2UhpyKwrZi4aRJJBGYDA4iMUzSzMl

Bukan itu sahaja, beliau turut memaklumkan bahawa kebebasan juga diberikan untuk menyebarkan akhbar dengan menggunakan bahasa kaum.

Sementara itu, Abdul Hadi meminta orang bukan Islam untuk menghargai sumbangan negara dalam memberikan tempat kepada mereka.

“Mereka wajib menerima hakikat bahawa kebanyakan negara di dunia tidak memberikan tempat kepada sesiapa yang bukan penduduk asal dan tidak menganut ideologi negaranya.

“Namun sebaliknya Islam memberikan hak yang adil kepada penduduk bukan Islam yang tidak menganut Islam menjadi aqidah negara,” ujarnya.

Beliau turut menegaskan bahawa kedudukan Islam yang dianuti oleh rumpun Melayu tidak boleh dicabar dengan sewenang-wenangnya malah sikap toleransi patut diberikan kepada bangsa itu.


Jokowi lawat Malaysia dua hari

0

BANGI, Rabu – Presiden Indonesia Joko Widodo akan mengadakan lawatan kerja dua hari ke Malaysia mulai Rabu, yang disifatkan sangat signifikan dalam usaha untuk mengukuhkan lagi hubungan erat yang telah lama terjalin antara kedua-dua negara.

Semasa lawatan itu, Joko Widodo, lebih dikenali sebagai Jokowi, dijadual mengadakan pertemuan dengan Perdana Menteri Datuk Seri Anwar Ibrahim bagi menilai kemajuan bidang kerjasama dan membincangkan isu-isu dua hala yang tertunggak.

“Perdana Menteri dan Presiden juga dijangka akan bertukar-tukar pandangan berkenaan perkembangan isu-isu serantau dan global termasuklah pengukuhan ASEAN pasca 2025.

“Selain itu, kedua-dua pemimpin juga akan menyaksikan pertukaran beberapa perjanjian yang akan ditandatangani oleh wakil-wakil kementerian dan agensi berkaitan dari kedua-dua negara,” menurut kenyataan Kementerian Luar (Wisma Putra).

Artikel berkaitan

NGO Melayu Diketepikan, Hua Zong Lebih Istimewa Diutamakan?

Tun M pertimbang bertanding pada PRN wakili Putra

Angkara Tangan Ghaib, Rakyat Sengsara!

Jawapan Anwar di Parlimen kualiti rendah, cacamerba

Perarakan Hari Wanita sekadar boneka, sebar mesej budaya songsang

Presiden akan diiringi isteri, Iriana Joko Widodo, Menteri Kabinet dan pegawai kanan kerajaan Indonesia.

Menurut kenyataan itu, Jokowi turut dijadual menghadiri majlis santapan petang bersama Yang di-Pertuan Agong Al-Sultan Abdullah Ri’ayatuddin Al-Mustafa Billah Shah di Istana Negara.

Pada tahun 2022, Indonesia merupakan rakan dagangan keenam terbesar Malaysia dan kedua terbesar ASEAN dengan jumlah dagangan sebanyak RM130.14 bilion (US$29.55 bilion), peningkatan sebanyak 36.5 peratus berbanding RM95.31 bilion (US$22.98 bilion) pada 2021. – BERNAMA


Malaysia akan saman syarikat beri dana kepada pewaris Sulu

0

BANGI, Rabu –
Kerajaan akan menentang mana-mana pihak yang mengambil kesempatan dengan Malaysia berkenaan dengan isu tuntutan Sulu.

Menteri di Jabatan Perdana Menteri (Undang-undang dan Reformasi Institusi), Datuk Seri Azalina Othman Said berkata, pihaknya akan mengambil tindakan terhadap pihak tersebut.

“Saya dan pihak kerajaan Malaysia bersetuju bahawa kita akan menentang sehabis-habisan pada gerakan tindakan yang kita melihat sebagai mengambil kesempatan dan juga tidak mengikuti prosedur undang-undang dan melanggar proses undang-undang  dalam aspek antarabangsa,”
kata Azalina sewaktu ditemui di Bangunan UMNO, Pusat Dagangan Antarabangsa (WTC), Kuala Lumpur, hari ini.

Tambahnya, Malaysia juga telah mengenalpasti syarikat antarabangsa yang membiayai tuntutan lapan rakyat Filipina yang mendakwa sebagai waris Kesultanan Sulu.

Artikel berkaitan

Polis rekod keterangan enam individu termasuk penganjur himpunan LGBTQ

PAS seru UMNO kembali kepada prinsip, jangan gadai maruah

UMNO Sekarang Berjuang Untuk Duit, Bukan Untuk Rakyat – Tun Mahathir

MUDA kecewa tidak dijemput berbincang kerusi PRN PH-BN

Anak jati Terengganu, diterima baik penduduk DUN Bandar ketika berkempen

Katanya lagi, Malaysia merupakan sebuah negara berdaulat yang tidak boleh diperkotak-katikkan atas dasar peniagaan dan untuk mendapatkan komisyen demi keuntungan.

Azalina juga menyatakan pendirian Malaysia yang tegas dalam mengambil tindakan undang-undang terhadap pihak terbabit.

“Kita akan
all out
, sehingga kebenaran dinyatakan. Kita akan saman mereka untuk tuntut segala kos yang kita hadapi. Banyak kos yang kita keluarkan. Pergi sana sini, Dapatkan nasihat. Dapatkan peguam luar. Seseorang perlu membayar kos kita.

“Ya. Kita akan lakukan apa yang patut kita lakukan. Saya tidak akan jelaskan lebih lanjut apa yang akan kita buat, di mana dan bagaimana,” katanya lagi.

Dalam pada itu, beliau mendakwa sekiranya tuntutan itu demi keadilan, sepatutnya ia boleh dilakukan dengan tuntutan di sebuah negara sahaja iaitu di Sepanyol dan bukan memfailkan tuntutan di beberapa buat negara Eropah oleh yang dianggap mengaut keuntungan semata-mata.

Semalam, Mahkamah Rayuan Paris mengekalkan keputusan membenarkan Malaysia mencabar award yang diputuskan oleh Dr Gonzalo Stampa pada 25 Mei 2020 dalam kes tuntutan lapan rakyat Filipina yang mendakwa sebagai waris Kesultanan Sulu.


Malaysia menang dengan tepat, selaras dengan undang-undang antarabangsa

0

BANGI, Rabu –
Menteri Luar, Datuk Seri Dr Zambry Abd Kadir menyifatkan Keputusan Mahkamah Rayuan Perancis yang menjadi kemenangan buat Malaysia adalah benar dan tepat selaras dengan undang-undang antarabangsa.

“Dan ini menunjukkan kes yang dibawa oleh Malaysia adalah benar dan tepat

“Manakala kes yang dibawa oleh pihak lagi satu adalah usaha yang dibawa untuk kepentingan pihak tertentu.”

Artikel berkaitan

NGO dialukan terlibat dalam misi bantuan kemanusiaan ke Turkiye, Syria

KPWKM dalam proses melantik ahli tribunal anti gangguan seksual

Alihkan Bendera, Lelaki Ditahan Disyaki Lakukan Khianat

PM mahu individu punya pandangan, matlamat sama tadbir FELDA

Gempa Turkiye & Syria: Arkitek apartmen mewah ditahan selepas larikan diri

Beliau berkata demikian kepada pemberita pada sidang media di lobi Parlimen, hari ini.

Kemenangan keputusan Mahkamah Rayuan adalah berkenaan tuntutan yang dikemukakan oleh kumpulan yang mendakwa mereka adalah keturunan mahupun waris Sulu.

Tambah Zambry, isu tuntutan terbabit turut dikendalikan Menteri di Jabatan Perdana Menteri, Undang-Undang dan Reformasi Institusi, Datuk Seri Azalina Othman Said bersama pihaknya dengan mengambil  pendekatan bersama kerana ia  membabitkan proses luar negara.

Sebelum in, Malaysia berjaya dalam pertikaian undang-undang di Perancis berkaitan tuntutan waris Sultan Sulu,dan mendapat kemungkinan mendapat pembatalan perintah bayaran pampasan sebanyak 15 bilion dolar Amerika kepada kumpulan terbabit.


Melampau, pelawak Singapura hina, perlekeh Malaysia

0

BANGI, Rabu – Satu penghinaan yang melampau yang diucapkan oleh pelawak dari Singapura.

Satu video tular mengenai pelawak berkenaan yang dikenali sebagai Joceyln Chia, yang dianggap bertindak amat keterlaluan memperlekeh Malaysia dalam satu persembahan komediri atau komedi berdiri bertajuk `Singapore vs Malaysia’ yang dipercayai diadakan di negara itu, baru-baru ini.

Menerusi klip video yang dimuat naik menerusi akaun TikTok pelawak wanita itu,  dia turut secara sengaja menghina seorang penonton yang mengaku sebagai rakyat Malaysia dengan perkataan kesat, ketika bertanya mengenai kewarganegaraan penonton terbabit.

Selain itu,  pelawak berkenaan turut membandingkan Malaysia yang hanya bertaraf negara membangun berbanding negaranya yang lebih maju selepas lebih 40 tahun berpisah dari Tanah Melayu.

Artikel berkaitan

Ismail Sabri tak setuju 2 jawatan tertinggi UMNO tidak dipertandingkan

Kerajaan Perak akan dipertahankan hingga akhir penggal

UMNO perlu kembali kepada Islam, mendampingi Pas

PRN Sarawak Ke-12 18 Disember Ini

UMNO Kubu Kuat Di Melaka

Sepanjang rakaman video berdurasi 1 minit 29 saat itu, pengisian bahan lawak dipersembahkan Jocelyn Chia berbaur kata-kata dan memek muka memperlekehkan dan memperolok-olokkan kejayaan Malaysia.

Sikapnya yang tidak sensitif juga tergambar apabila jenaka melampaunya  menyentuh mengenai kehilangan pesawat Malaysia, MH370 yang dikatakan ‘tidak mendarat’.

Meskipun persembahannya mendapat tepukan penonton,  netizen yang menulis di ruang komen Tiktok mengecam kenyataan pelawak itu.

Malah mereka mendesak Jabatan Imigresen tidak membenarkan pelawak berkenaan masuk ke Malaysia selain menggesa Polis Diraja Malaysia (PDRM) menjalankan siasatan terhadapnya.

Sementara itu,  Berita Harian melaporkan pelawak popular, Saiful Apek dan Nabil Ahmad menyelar tindakan pelawak Singapura, Jocelyn Chia yang memperlekehkan Malaysia dalam satu persembahan komedi berdiri di negara itu, baru-baru ini.

Apek berkata, walaupun bahan ‘membahan’ menjadi satu kebiasaan dalam persembahan lawak berdiri, namun tindakan pelawak itu keterlaluan dan lebih berbaur serangan peribadi.

“Bahan ‘membahan’ dalam komedi berdiri adalah sesuatu biasa, tetapi tindakan wanita ini dilihat melampaui batas.

“Saya geram tindakannya, tetapi saya tidak mahu hanya disebabkan pelawak ini, semua orang akan terkena tempias.


Sanusi nafi kata pinda Perlembagaan, sebaliknya minta naikkan nilai pajakan

0

BANGI, Rabu –  Menteri Besar, Datuk Seri Muhammad Sanusi Md Nor menafikan mengeluarkan sebarang kenyataan mendesak Perlembagaan dipinda dalam isu dakwaan Pulau Pinang adalah milik Kedah.

Beliau sebaliknya mendakwa, hanya mengeluarkan kenyataan menuntut nilai pajakan Pulau Pinang yang dibayar kepada Kedah dinaikkan mengikut kadar semasa selepas bayaran kepada negeri itu, sejak 2018 hanya berjumlah RM10.01 juta.

Berikutan itu, katanya, soalan yang dikemukakan Ahli Parlimen Bagan, Lim Guan Eng dan jawapan yang diberikan Perdana Menteri, Datuk Seri Anwar Ibrahim di Parlimen kelmarin, adalah tidak tepat kerana merujuk kenyataan yang salah.

“Mereka dakwa saya melanggar Perlembagaan, tak kan minta harga semasa pajakan (Pulau Pinang) langgar Perlembagaan? Mereka tuduh saya suruh desak dan pinda Perlembagaan, sedangkan saya tak keluar kenyataan itu di mana-mana.

“Saya kata di dunia ini yang tak boleh pinda dua saja iaitu al-Quran dan hadis. Saya tak suruh pinda Perlembagaan, mereka yang salah petik kenyataan di portal.

“Perbahasan di Parlimen semalam (kelmarin) itu salah kerana merujuk petikan yang salah, mereka petik di portal dan kata saya desak pinda Perlembagaan supaya Pulau Pinang masuk balik Kedah. Semua rujuk ke situ (portal), anak Tan Sri (Guan Eng) rujuk situ, Perdana Menteri rujuk portal itu,” katanya.

Beliau berkata demikian pada sidang media selepas memberi kenyataan hampir satu jam kepada pegawai penyiasat Unit Siasatan Jenayah Terkelas (USJT), D5 Bukit Aman, yang hadir merakam kenyataannya di Pejabat Menteri Besar, Wisma Darul Aman di sini, hari ini.

Rakaman kenyataan itu dibuat susulan siasatan dibuat polis ke atas Muhammad Sanusi mengikut Seksyen 505(b) Kanun Keseksaan dan Seksyen 233 Akta Komunikasi dan Multimedia 1998.

Muhammad Sanusi berkata, Anwar dan Guan Eng sepatutnya menghubunginya terlebih dulu dan bertanya kenyataan sebenar dikeluarkannya sebelum membahaskan perkara itu di Parlimen.

Katanya, beliau mempunyai nombor telefon yang boleh dihubungi, selain pesanan WhatsApp yang boleh digunakan bagi bertanyakan maklumat berkaitan.

“Mana boleh rujuk sumber portal, sejak bila portal jadi sumber rujukan kerajaan? Kerajaan ada sumber dan ada cara untuk ambil maklumat. Asas maklumat kerajaan mana boleh ambil di portal, mereka patut tanya saya.

“Saya tak salahkan Perdana Menteri sebab yang tanya anak Tan Sri (Guan Eng) bekas Ketua Menteri Pulau Pinang, dia yang buat soalan dan petik daripada portal itu,” katanya.

Pada masa sama, beliau turut meminta penilaian pajakan Pulau Pinang dibuat semula Jabatan Penilaian dan Perkhidmatan Harta (JPPH) mengikut nilai semasa.

“Saya pernah cakap dulu nilai pajakan sepatutnya RM100 juta, jika kita hendak nilai semula kena lantik JPPH buat penilaian dan keluarkan nilai sebenar.

“Tetapi saya kata RM100 juta kerana nilai itu selepas diskaun, jika ikut nilai semasa mungkin lebih tinggi,” katanya.- Berita Harian


DAP tidak perlu minta maaf, henti timbul isu – Zahid

0

KUALA LUMPUR, Khamis –
Presiden UMNO, Datuk Seri Dr Ahmad Zahid Hamidi menyifatkan desakan  permohonan maaf DAP terhadap sentimen sensitiviti di negara ini tidak perlu lagi digembar-gemburkan.

Ini kerana, Ahmad Zahid menjelaskan parti DAP telah mengikuti segala syarat utama yang ditetapkan sewaktu perundingan membentuk Kerajaan Perpaduan sewaktu pasca Pilihan Raya Umum ke-15 yang lalu.

“Perkara itu tidak perlu timbul lagi, kerana mereka telah menyatakan perkara ini beberapa kali, beberapa kali, malah, di dalam perundingan kita untuk membentuk kerajaan ini pun, perkara itu menjadi syarat utama dan mereka bersetuju seratus-peratus, dan tidak perlu kita ulangi perkara yang telah dipersetujui.”

Beliau berkata demikian kepada pemberita pada sidang media di Perhimpunan Agung UMNO 2023 di Pusat Dagangan Dunia, Kuala Lumpur.

Artikel berkaitan

Syarikat produksi diminta lunaskan janji?

Kerja kilang, E-hailing pekerjaan diminati 300,000 pelajar lepasan SPM

Lebih 200 guru tidak lapor diri, tolak tawaran penempatan ke Sarawak

Belanjawan 2023: Tingkat taraf pendidikan, baiki sekolah daif

Turunkan poster, program ziarah gereja dibatalkan – Sumber

Ujar Zahid, saat DAP mahu memasuki kerajaan perpaduan, parti berkenaan diperuntukkan untuk memahami dan mengikuti segala syarat yang diberikan oleh BN dan PH.

Sehubungan itu, Ahmad Zahid sekali lagi menegaskan rakyat tidak perlu lagi terpengaruh dengan permainan sentimen sebegini yang dicetuskan oleh pihak lain.

Katanya juga,  akar umbi telah mula diberi pencerahan yang sebaiknya berhubung kerjasama DAP-UMNO.

Terdahulu, Ketua Pemuda UMNO, Dr Akmal Saleh ketika menyampaikan ucapan dasarnya menggesa DAP untuk membuat permohonan maaf secara terbuka.


DUN Pulau Pinang bubar 28 Jun

0

BANGI, Khamis – Kerajaan Negeri Pulau Pinang akan membubarkan Dewan Undangan Negeri (DUN) pada 28 Jun ini bagi memberi laluan kepada Pilihan Raya Negeri (PRN).
Ketua Menteri Pulau Pinang , Chow Kon Yeow berkata, beliau akan mempersembahkan perkara itu kepada Yang di-Pertua Negeri Pulau Pinang, Tun Ahmad Fuzi Abdul Razak dalam masa terdekat.
“Kita putuskan 28 Jun (untuk pembubaran DUN). Saya akan jumpa dengan Tuan Yang Terutama untuk cadangkannya,” katanya ketika ditanya mengenai tarikh pembubaran DUN Pulau Pinang selepas merasmikan majlis Wacana Ilmu Apresiasi Pendidikan dan Anugerah Perkhidmatan Cemerlang Peringkat Daerah Timur Laut 2023 di George Town pada Khamis.
Sebelum ini, Kon Yeow mengumumkan bahawa Kerajaan Pulau Pinang akan membubarkan DUN pada minggu ketiga atau keempat bulan Jun ini bagi membolehkan PRN diadakan.
Pada Pilihan Raya Umum ke-15 (PRU15), enam negeri iaitu Kedah, Pulau Pinang, Selangor, Negeri Sembilan, Kelantan dan Terengganu tidak membubarkan DUN masing-masing, maka satu PRN perlu diadakan sekiranya kerajaan negeri berkenaan membubarkan DUN masing-masing atau DUN terbubar dengan sendiri selepas tamat tempoh.
Mengambil kira tempoh pembubaran itu, PRN di Pulau Pinang, Selangor, Negeri Sembilan, Kedah, Terengganu serta Kelantan dijangka diadakan pada Julai atau Ogos, iaitu 60 hari daripada tarikh pembubaran.
PRN itu perlu diadakan memadangkan tempoh mandat DUN di enam negeri berkenaan akan berakhir pertengahan tahun ini.


Anwar bantah permohonan Sanusi berkaitan pengampunan diraja

0

BANGI, Jumaat – Datuk Seri Anwar Ibrahim membantah permohonan difailkan oleh Datuk Seri Muhammad Sanusi Md Nor supaya Mahkamah Tinggi menentukan persoalan undang-undang berkaitan pengampunan diraja yang diberikan kepada Perdana Menteri itu lima tahun lepas.

Permohonan tersebut dikemukakan berikutan saman fitnah Anwar terhadap Menteri Besar Kedah itu berhubung ucapan berbaur fitnah mengaitkannya dengan perlakuan tidak bermoral dalam satu kempen ceramah ‘Jelajah PN Best Tambun’.

Menurut Anwar, permohonan Muhammad Sanusi mengenai pengampunan diraja yang diberikan oleh Yang di-Pertuan Agong terhadapnya (Anwar) pada 16 Mei 2018 adalah di luar bidang kuasa mahkamah.

Presiden PKR itu berkata, berdasarkan Perkara 42 Perlembagaan Persekutuan dibaca bersama Perkara 181, memperuntukkan kuasa Yang di-Pertuan Agong untuk memberikan pengampunan adalah kuasa yang tetap dan tidak terjejas.

Artikel berkaitan

Tajuddin Digugurkan Dari MKT UMNO Kerana Kritik Parti

Ribuan mangsa rugi puluhan juta terhadap skim pelaburan kutu ‘Sapiza’

Kukuhkan hubungan Riyadh – Kuala Lumpur

TAMAN TEMA MENDAPAT SAMBUTAN KETIKA MUSIM CUTI SEKOLAH

41.6% Individu Terima Dos Penggalak Semalam

“Terdapat pelbagai kes di Mahkamah Persekutuan dan Mahkamah Rayuan yang mendukung prinsip perundangan itu dengan memutuskan bahawa mahkamah tidak boleh mengesahkan atau mevariasikan apa-apa keputusan Yang di-Pertuan Agong.

“Ia termasuk keputusan untuk memberikan saya pengampunan, secara langsung membuktikan bahawa mahkamah tidak mempunyai apa-apa bidang kuasa untuk berbuat demikian,” katanya menerusi afidavit jawapan yang difailkan pada 25 April lepas menerusi Tetuan S.N. Nair di Mahkamah Tinggi Alor Setar.

Anwar menegaskan bahawa permohonan Muhammad Sanusi adalah tidak relevan, remeh, mengaibkan kuasa-kuasa Yang di-Pertuan Agong dan merupakan penyalahgunaan proses mahkamah untuk membuat keputusan ke atas perkara-perkara yang tidak boleh diputuskan.

“Selaras pengampunan diberikan oleh Yang di-Pertuan Agong pada 16 Mei 2018, saya diampunkan secara penuh dan segala keburukan ke atas diri saya termasuk rekod-rekod mahkamah adalah diketepikan dan apa-apa kenyataan menyentuh perkara sama adalah fitnah serta boleh diambil tindakan,” kata Anwar menerusi afidavit itu.


Anwar hadiri PAU 2023 selepas 25 tahun

0

BANGI, Jumaat – Beberapa pemimpin parti dalam Kerajaan Persekutuan dilihat menghadiri Persidangan Agung UMNO (PAU) 2023 yang diadakan di Dewan Merdeka, Pusat Dagangan Dunia (WTC), Kuala Lumpur.

Antara yang menjadi tumpuan ialah Pengerusi Pakatan Harapan (PH) yang juga Presiden Parti Keadilan Rakyat (PKR), Datuk Seri Anwar Ibrahim apabila kembali menghadiri PAU setelah dipecat oleh parti tersebut pada tahun 1998.

Anwar yang hadir sekitar jam 9 pagi itu segak berbaju Melayu biru muda, disambut oleh Presiden UMNO, Datuk Seri Ahmad Zahid Hamidi dan juga kepimpinan tertinggi parti.

Turut hadir Presiden AMANAH, Datuk Seri Mohamad Sabu; Setiausaha Agung DAP, Anthony Loke Siew Fook dan Timbalan Perdana Menteri, Datuk Seri Fadillah Yusof.

Artikel berkaitan

Petisyen Parlimen Segamat ditolak, Ramasamy kemuka rayuan

Jangan Biar Aset Negara Digadai, Dirampas Pihak Luar – Pakar

82.8 Peratus Remaja Lengkap Divaksinasi

Kekurangan bekalan ayam, telur diatasi menjelang Ramadan

UMNO pilih DAP sebab tidak berpura-pura setiakawan – Tok Mat

Kali terakhir Anwar berucap di pentas PAU pada 1998 sebagai Timbalan Presiden UMNO sebelum dipecat parti itu.

Beliau yang turut dipecat sebagai Timbalan Perdana Menteri kemudian dipenjarakan atas tuduhan yang menurutnya percubaan bermotifkan politik untuk mematikan kerjaya dan pengaruhnya.


Ibu mualaf dikurung, anak dipukul dengan penyangkut baju sebab kuat menangis

0

BANGI, Jumaat –  Apalah nasib seorang ibu mualaf yang dikatakan dikurung manakala anaknya berusia setahun 11  bulan menjadi mangsa nafsu amarah seorang lelaki tempatan apabila dipukul teruk.

Lelaki berkenaan yang merupakan seorang lelaki tempatan ditahan polis ekoran tular hantaran di media sosial semalam mahu rakyat Malaysia membantu mengesan suspek.

Suspek dipercayai mendera kanak-kanak perempuan berusia setahun 11 bulan di perumahan awam Desa Rejang, Setapak, Kuala Lumpur.

Dia dikatakan memiliki 13 rekod jenayah lampau seperti dinyatakan oleh Ketua Polis Kuala Lumpur Mohd Shuhaily Mohd Zain dalam sidang medianya hari ini di Ibu pejabat Polis Kontinjen Kuala Lumpur, IPKKL.

Sidang media oleh Ketua Polis Kuala Lumpur Mohd Shuhaily Mohd Zain.

Beliau berkata rekod berkenaan melibatkan pelbagai kesalahan jenayah dan dadah serta satu rekod dikehendaki polis di Lanchang, Pahang.

“Ibu kanak-kanak itu merupakan seorang mualaf berumur 18 tahun dan telah menetap dengan suspek selama dua bulan.

“Sepanjang tempoh berkenaan, ibu kanak-kanak itu telah dikurung di dalam bilik berasingan dengan anaknya dan dikunci oleh suspek,” katanya.

Shuhaily berkata kanak-kanak berkenaan agak aktif dan dikurung selepas dipukul akibat membuat bising.

“Hasil pemeriksaan, suspek gagal mengemukakan kad pengenalannya dan dia memiliki kad pengenalan orang lain.

“Ujian saringan air kencing juga mendapati suspek positif dadah jenis Amphetamine dan Methamphetamine serta direman tujuh hari bermula hari ini bagi membantu siasatan,” katanya.

Menurut Shuhaily motif kejadian sedang disiasat dan berdasarkan pengakuan awal, suspek menyatakan memukul kanak-kanak itu kerana selalu membuat bising.

Kanak-kanak perempuan berusia 1 tahun 11 bulan dipercayai didera.

Beliau berkata Bahagian Jenayah Seksual, Wanita dan Kanak-kanak (D11) IPK Kuala Lumpur telah membuka satu kertas siasatan mengikut Seksyen 31(1)(a) Akta Kanak-kanak 2001, Peraturan 25(2) Akta Pendaftaran Negara 1959 serta Seksyen 15(1) Akta Dadah Berbahaya 1952.

Semalam, polis telah menahan lelaki berusia 31 tahun itu di sebuah pangsapuri di Taman Kepong Indah, di ibu negara.

Berikutan itu, polis meminta orang ramai yang mempunyai sebarang maklumat berkaitan kes berkenaan menghubungi Hotline Polis Kuala Lumpur di talian 03-2115 9999 atau mana-mana balai polis berhampiran.

Sebelum itu tular wajahnya dikongsi netizen setelah didakwa membelasah kanak-kanak berkenaan dengan menggunakan penyangkut baju, dan ditampar di muka.

Kanak-kanak itu mengalami kesan berbilas di badan akibat dipukul serta lebam di muka kesan tamparan suspek.


Jangan usik perasan orang Melayu – Ahmad Zahid

0

KUALA LUMPUR, Jumaat – ”Jangan diusik hati dan perasaan orang Melayu.”

Demikian tegas Presiden UMNO, Datuk Seri Dr. Ahmad Zahid Hamidi terhadap seruan bagi memadamkan kecurigaan sesama parti-parti dalam kerajaan Persekutuan.

Beliau juga memberi peringatan sama kepada ahli-ahli UMNO agar mengelakkan tutur dan tindakan yang boleh mengundang resah sahabat serta rakan parti-parti lain.

“Jangan lagi ada kenyataan-kenyataan yang boleh menguris hati antara kita. Kepada sahabat-sahabat kita, jangan diusik hati dan perasaan orang Melayu.

Artikel berkaitan

Beri Rakyat Lahir Selepas Merdeka Status Bumiputera – Kor Ming

Amaran Hujan Lebat Sehingga Selasa

Lembaga Disiplin UMNO panggil Jamal

Tuduhan Muhyiddin bermotif politik? Anwar tidak campur tangan dakwaan

Keluarga Nazrin Hassan Mohon Pendakwaan Fail Rayuan

”Begitu juga dengan kita, elakkan tutur dan tindakan yang boleh mengundang resah sahabat dan rakan,” katanya ketika menyampaikan ucapan dasar Presiden sempena Perhimpunan Agung UMNO (PAU) 2023 di Dewan Merdeka, Pusat Dagangan Dunia (WTC) Kuala Lumpur hari ini.

Terdahulu, Ahmad Zahid memaklumkan perkara pokok yang melibatkan soal Islam, Melayu dan bumiputera tidak pernah dicabar atau cuba dirobek oleh mana-mana rakan kongsi politik kita.

Oleh demikian, beliau berharap kesalingan yang terbentuk ini akan memadamkan kecurigaan sesama kita.

“Andai ada yang cuba memainkan sentimen,  kononnya kerjasama politik yang dilakukan oleh UMNO, akan menghakis kedudukan Islam, Melayu dan Bumiputera, suka saya tegaskan, UMNO bukan political chameleons atau mengkarung politik.

”Kita tetap mempertahankan empat perkara yang termaktub di dalam Perlembagaan Persekutuan,” katanya.


Netizen naik angin, kecam pelancong `first world country’ isi minyak murah di Malaysia

0

BANGI, Jumaat – Susulan jenaka sensitif, pelawak Singapura Jocelyn Chia, warga Malaysia mula pulang paku buah keras, terhadap tindakan rakyat Singapura yang dikatakan tidak layak seperti penghuni negara membangun.

Tular di media sosial,  rata rata netizen membalas kembali perangai dan mentaliti warga SIngpura yang tidak selari dengan tahap pemikiran masyarakat daripada negara membangun seperti didakwa pelawak itu.

Rakyat Malaysia mendedahkan aski  ‘first world country’ mengisi  minyak subsidi di Malaysia.

Serangan media sosial itu adalah sebagai tindak balas terhadap penghinaan yang dilontarkan kepada negara ini.

Artikel berkaitan

Projek LCS tetap diteruskan biarpun sukar dilaksana

Dakwaan komplot PN guling kerajaan tidak berasas

Hanya Empat Kerusi Ditawarkan Untuk PAS

Peratusan keluar mengundi rendah, Shafie Ngah gesa rakyat keluar mengundi

89.9 % Keluar Bagi Pengundian Awal PRN Melaka

Sejak Rabu, media sosial dihujani dengan komen kecaman netizen Malaysia yang meluahkan rasa marah kepada pelawak wanita tersebut.

Bukan sahaja komen menghangatkan suasana dilontarkan,  netizen Malaysia yang digelar ‘tentera bawang’ turut memuat naik gambar yang memperlihatkan aksi jelik rakyat negara republik itu ketika berkunjung ke Malaysia, khususnya di selatan tanah air.

Kejadian pelawat Singapura isi minyak Ron 95 di Malaysia.

Sekeping gambar  turut dimuat naik bersama perkongsian itu memperlihatkan seorang pemandu lelaki sedang mengisi minyak kuning (RON95) untuk keretanya yang bernombor pendaftaran Singapura.

Menurut individu yang membuat perkongsian berkenaan, gambar itu dikatakan dirakam di sebuah stesen minyak di Shah Alam, Selangor.

Namun, ia tidak menyatakan butiran lanjut seperti tarikh dan masa gambar kejadian itu dirakam.

Untuk makluman, harga petrol di Malaysia adalah lebih rendah berbanding di Singapura kerana inisiatif kerajaan negara ini yang memberi subsidi kepada rakyat tempatan.

Selain daripada perkongsian gambar terbaharu itu, netizen turut ‘menggali’ dan memuat naik gambar lama memaparkan aksi rakyat republik itu di stesen minyak.

Kejadian isi minyak di selatan tanah air pada tahuan lalu ditayang semula netizen sebagai reaksi marah terhadap jenaka tidak beradab pelawak Singapura.

Susulan itu, rata-rata warga maya mendesak agar kerajaan Malaysia mengambil tindakan tegas kepada mana-mana pemandu dengan nombor pendaftaran asing agar tidak sewenang-wenangnya menggunakan subsidi petrol yang diperuntukkan untuk rakyat tempatan.

Tindakan keterlaluan warga Singapura kencing di tempat mengambil wuduk juga dikongsi kembali.

Terdahulu, Jocelyn dikecam hebat kerana bertindak menghina Malaysia menerusi lawak jenaka yang dipersembahkan dalam sebuah program komediri (stand-up comedy) pada Selasa.

Menerusi satu video berdurasi 1.29 saat yang tular di media sosial, pelawak itu beberapa kali dilihat sengaja mempersenda Malaysia dalam sketsa komedinya.

Wanita terbabit membangkitkan isu perkauman serta membandingkan kemajuan antara Malaysia dan negaranya dengan melabel negara ini sebagai negara yang sedang membangun.

Jocelyn turut menyentuh isu kontroversi berkaitan tragedi kehilangan pesawat milik Malaysia, MH370, dalam komedi yang dipersembahkan.

Ekoran jenaka sensitif itu, Singapura menerusi Pesuruhjaya Tinggi Singapura ke Malaysia, Vanu Gopala Menon, memohon maaf kepada seluruh rakyat Malaysia ekoran tindakan melampau pelawak tersebut.


Abdul Rasheed calon tepat, paling sesuai jadi Gabenor BNM

0

BANGI, Sabtu – Bekas Gabenor Bank Negara (BNM), Tan Sri Muhammad Ibrahim berkata, Datuk Shaik Abdul Rasheed Abdul Ghaffour adalah calon tepat dan paling sesuai untuk menjadi peneraju bank pusat negara itu.

Pada Jumaat, BNM mengumumkan Yang di-Pertuan Agong berkenan melantik Abdul Rasheed sebagai Gabenor untuk tempoh lima tahun berkuat kuasa 1 Julai 2023 hingga 30 Jun 2028.

“Beliau adalah calon yang tepat dan paling sesuai. Beliau akan berjaya dalam memacu kestabilan monetari dan kewangan negara,” katanya.

Selain itu, etika kerja Abdul Rasheed yang kuat, pendekatan kolaboratif dan inklusif telah memberikan perkhidmatan yang baik kepada bank dan negara, kata Muhammad.

Artikel berkaitan

Tanda Pagar #MatKilau Sohor Di Twitter

Malaysia bakal tanah besar ke-2? Segera tangani pelancong China tidak pulang

Budaya derma sudah sebati dengan ahli Pas

Tuntutan 9 Kerusi Makkal Sakhti Daripada BN Tidak Realistik

Thai Hot Guy : tiada lesen, restoran tamat tempoh

Beliau berkata tanggungjawab seorang pegawai bank pusat sentiasa mencabar berdasarkan keperluan untuk mengimbangi kepentingan pelbagai pihak berkepentingan dalam persekitaran kewangan dan ekonomi global yang semakin mencabar.

Muhammad menggantikan Tan Sri Dr Zeti Akhtar Aziz sebagai Gabenor pada 2016.

Dua tahun kemudian, pada 1 Julai 2018, Tan Sri Nor Shamsiah Mohd Yunus dilantik sebagai Gabenor. Tempoh perkhidmatan beliau tamat pada 30 Jun 2023.

Sementara itu, Nor Shamsiah dalam kenyataan berkata beliau yakin Abdul Rasheed merupakan pilihan yang tepat untuk menerajui bank sebagai Gabenor, setelah bertahun-tahun bekerjasama rapat dengannya.

“Saya yakin dengan keupayaan beliau untuk memimpin bank bagi terus memenuhi mandat bank iaitu menggalakkan kestabilan monetari dan kestabilan kewangan yang kondusif bagi pertumbuhan ekonomi Malaysia yang mampan,” katanya. – BERNAMA


Ahmad Maslan sebenarnya punca BN kalah PRU15 – Ismail Sabri

0

BANGI, Sabtu – Bekas Perdana Menteri, Datuk Seri Ismail Sabri menyangkal dakwaan UMNO tidak seteruk ketika ini jika Putrajaya mengikut keputusan bersama membubarkan Dewan Rakyat selepas Pilihan Raya Negeri (PRN) Melaka dan Johor adalah tidak benar.

Ismail Sabri berkata, dakwaan oleh bekas Setiausaha Agung UMNO, Datuk Seri Ahmad Maslan itu hanya pandangan yang simplistik tanpa fakta dan statistik.

Jelasnya, sebagai Perdana Menteri, beliau mendapat laporan daripada pelbagai agensi yang menunjukkan suasana pada ketika itu BN masih tidak mampu untuk menang.

“Semasa itu, ekonomi sedang dalam proses pemulihan selepas kita terjejas teruk akibat Pandemik Covid-19. Sepatutnya proses pemulihan diteruskan bukan dengan membubarkan Parlimen.

Artikel berkaitan

Tuduhan Saifuddin berniat jahat, mainan politik isu MARRIS, REE

Malaysia, Vietnam sasar kerjasama kukuh pasaran buruh

Empat beradik maut dalam kebakaran di Muar

Sambut hari raya dengan wadah kesatuan dan ukhuwah Islamiah

Ahmad Samsuri lawat mangsa banjir selepas 5 hari ke New Zealand

“Usaha-usaha untuk memulihkan ekonomi negara dan rakyat telah mula menunjukkan hasil.

“Buktinya, ekonomi negara berkembang sebanyak 8.7 peratus pada tahun 2022, terbaik di rantau Asia Tenggara malah antara yang tertinggi di dunia tetapi usaha itu tidak dapat diteruskan kerana desakan berterusan supaya Parlimen dibubarkan,” katanya dalam satu kenyataan hari ini.

Mengulas lanjut, Ismail Sabri berkata, Pilihan Raya Negeri (PRN) tidak boleh dijadikan sebagai indikator untuk menentukan kejayaan BN dalam PRU.

Katanya, keadaan politik negara amat dinamik, PRN lebih tertumpu kepada isu negeri khususnya prestasi Kerajaan yang mentadbir negeri pada ketika itu.

“PRU pula melibatkan isu nasional. Apatah lagi persepsi terhadap BN secara keseluruhannya masih tidak baik pada ketika itu.

“Inilah punca sebenar kekalahan BN kerana mempunyai bekas Setiausaha Agung UMNO yang hanya sekadar boleh membuat andaian mudah berlandaskan logik akalnya sahaja tanpa mempunyai statistik sokongan peringkat persekutuan kepada BN,” ujarnya.

Terdahulu, Ahmad Maslan mendakwa memberi bayangan nasib UMNO mungkin tidak seteruk sekarang jika ’pihak Putrajaya’ patuh kepada kehendak parti supaya PRU diadakan tidak lama selepas PRN di Melaka serta Johor diadakan.

Ia dipercayai merujuk kepada sekumpulan pemimpin Umno yang berada dalam kerajaan ketika itu, diketuai Ismail Sabri.


Enam bulan hilang di Mekah, Ustaz Musthafa disahkan meninggal dunia

0

BANGI, Sabtu – Selepas kira-kira enam bulan dilaporkan hilang ketika menunaikan umrah di Tanah Suci, guru Sekolah Kebangsaan (SK) Parit Raja di Batu Pahat, Johor, Musthafa Kamal Abdullah, 49, disahkan meninggal dunia.

Pengesahan kematian jemaah itu dibuat Kedutaaan Malaysia, sekali gus menamatkan penantian keluarga Musthafa berhubung keadaan Allahyarham yang hilang sejak 12 Disember tahun lalu.

Walaupun pahit untuk diterima, keluarga Allahyarhan menerima berita itu dengan reda dan menganggapnya sebagai ketentuan Allah apatah lagi meninggal dunia di tempat yang diimpikan oleh semua umat Islam.

Anak sulung Allahyarham, Muhammad Nabil, 26, berkata, dia sekeluarga menerima pengesahan itu daripada Kedutaan Malaysia kira-kira pukul 11.40 pagi semalam.

Artikel berkaitan

Tol percuma 20, 21 Januari sempena Tahun Baharu Cina

Pelajar, OKU nikmati tambang KTMB percuma mulai 15 Februari

LRA Sungai Semenyih beroperasi semula

KJ jangka parti kerajaan dilanda ‘tsunami tidak puas hati’

Tiket Vtl Malaysia-Singapura Dijual Semula Hari Ini

Katanya, solat jenazah ghaib dilakukan selepas solat Jumaat.

Katanya, dalam masa yang sama mereka berasa lega dengan pengesahan terbabit setelah hampir enam bulan menanti perkhabaran berkaitan kehilangan arwah bapanya yang sebelum ini seolah-olah tiada penghujungnya.

Katanya, dalam masa yang sama mereka berasa lega dengan pengesahan terbabit setelah hampir enam bulan menanti perkhabaran berkaitan kehilangan arwah bapanya yang sebelum ini seolah-olah tiada penghujungnya.

“Saya diberitahu oleh pihak kedutaan di sana yang ayah sebenarnya meninggal dunia pada 13 Februari lepas melalui pengesahan biometrik. Semua pengurusan jenazah telah selesai termasuk pengkebumiannya.

“Kini saya bersama ibu, adik beradik dan ahli keluarga yang lain hanya menunggu dokumen pengesahan kematian ayah selain agak terkilan kerana proses pengesahan kematian itu agak lama,” katanya ketika ditemui di kediaman keluarganya di Sri Gading.

Nabil yang bertugas di Pejabat Kadi Daerah Batu berkata, selain menunggu dokumen pengesahan kematian, mereka sekeluarga juga tertunggu-tunggu punca sebenar kematian bapanya serta lokasi arwah menghembuskan nafasnya yang terakhir.

Ujarnya, dia berhasrat membawa ibu dan empat adiknya untuk menziarahi pusara arwah bapanya yang disemadikan di sebuah tanah perkuburan di Mekah dalam masa terdekat.

“Saya menganggap kejadian ini ada hikmah di sebaliknya dan bersyukur ayah meninggal dalam keadaan yang baik (berihram) serta dalam bulan yang baik (Rejab),” katanya.

Terdahulu, pada 6 Disember tahun lalu, Musthafa dilaporkan ke Mekah untuk  menunaikan umrah bersama anaknya, Muaz, 17 dan dijangka pulang pada 18 Disember namun dilaporkan hilang pada 12 Disember. – UTUSAN


Jangan manipulasi isu pemilikan tanah rizab Polis Diraja Malaysia

0

BANGI, Sabtu –  Semua pihak diminta  tidak memanipulasikan isu pemilikan tanah rizab Polis Diraja Malaysia (PDRM) di Kamunting, Perak, sehingga boleh mengelirukan masyarakat.

Setiausaha PDRM, Datuk Noorsiah Saaduddin berkata, PDRM telah selesai membuat siasatan ke atas kes pemilikan tanah rizab itu yang merupakan berek kelamin dan rumah ketua polis balai di Ibu Pejabat Polis Daerah (IPD) Taiping kepada sebuah organisasi gereja.

Beliau berkata, hasil siasatan mendapati tiada unsur penipuan terhadap status tanah rizab tersebut dan kes itu diklasifikasikan sebagai tiada tindakan lanjut (NFA).

Artikel berkaitan

PDRM gantung kuasa, hak keistimewaan ‘Inspektor Sheila’

Mangsa banjir enam negeri meningkat kepada 11,918

Dewan Rakyat lulus RUU Pemansuhan Hukuman Mati Mandatori 2023

Cadangan SPRM di bawah seliaan EAIC masih dalam penelitian

Pindaan Akta 342 Demi Kesinambungan Penguatkuasaan

Noorsiah turut menjelaskan siasatan mengenai status tanah menunjukkan tanah di lot 784 merupakan tanah milik The Titular Roman Catholic Bishop of Melaka,  di bawah PN 154733,  sejak tahun 1883.

Khamis lalu,
 Menteri Dalam Negeri Datuk Seri Saifuddin Nasution Ismail  dalam satu jawapan bertulis di Dewan Rakyat, bahawa Pengarah Pendakwaan Negeri Perak memutuskan kes penukaran hak milik tanah rizab PDRM di Kamunting, Perak kepada sebuah organisasi gereja di Melaka, diklasifikasikan sebagai NFA.

Ini susulan laporan polis IPD Taiping berhubung kes tukar milik tanah lot 784 di Kamunting, Taiping, dibuat tanpa pengetahuan.

Pada 30 April lalu,
 portal berita tempatan memetik sumber melaporkan, sebidang tanah rizab PDRM di Kamunting, ditukar hak milik kepada sebuah organisasi gereja di Melaka tanpa pengetahuan.

Menurut laporan itu, penukaran tanah milik PDRM terbabit terbongkar selepas polis menerima surat daripada sebuah syarikat peguam yang mewakili pihak gereja pada 14 April yang menuntut hak milik tanah seluas 0.55 hektar di Mukim Kamunting.T


KJ jumpa Muhyiddin minggu depan

0

BANGI, Sabtu – Bekas Ketua Pemuda UMNO, Khairy Jamaluddin atau lebih dikenali sebagai KJ akan berjumpa dengan Tan Sri Muhyiddin Yassin pada minggu depan bagi memberikan jawapan muktamad berhubung keputusan menjadi Ahli Majlis Pimpinan Tertinggi (MPT) BERSATU.

Terdahulu, Khairy yang bersiaran langsung menerusi podcast
Keluar Sekejap
 bersama bekas Ketua Penerangan UMNO, Shahril Sufian Hamdan memberitahu beliau ada berjumpa dengan bekas Naib Presiden UMNO, Datuk Seri Hishammuddin Hussein dan Ahli Parlimen Simpang Renggam, Datuk Seri Hasni Mohamad.

Beliau berkata, pertemuan bersama Hishamuddin bukan untuk berkomplot atau sedang melakukan sesuatu langkah sebaliknya hanya untuk bertanyakan khabar serta perancangan dalam politik.

“Saya sudah maklumkan kepada Datuk Hisham (Hishammuddin), saya akan berjumpa dengan Tan Sri Muhyiddin minggu depan untuk memberi jawapan muktamad,” katanya.

Artikel berkaitan

Enam PRN dicadang serentak elak perbelanjaan berulang

Kapitalis Pegang Pemimpin Punca Kegiatan Haram Gagal Dibanteras? – BERJASA

Subsidi bersasar atasi masalah ketirisan dan bekalan

Filem Mentega Terbang tidak ambil kira sensitiviti agama, rendah nilai moral

Najib cirit birit tak dapat hadir bicara 1MDB

Menjawab soalan Shahril sama ada beliau boleh memberikan pratonton kepada jawapannya, Khairy menjawab ‘Biarlah saya simpan dahulu’.

Semalam, Khairy dan Shahril telah melakukan siaran langsung di Universiti Islam Antarabangsa (UIAM) di Gombak.


Minum spirit campur air berbikarbonat pelajar diintubasi

0

BANGI, Sabtu – Padah m
inum spirit dicampur dengan air berbikarbonat,  20 pelajar lelaki di sebuah sekolah menengah berasrama di Pitas, Kota Marudu, Sabah dikejarkan ke hospital.

Semua pelajar berkenaan berusia 13 hingga 17 tahun  bagaimanapun dalam keadaan stabil dan sedang mendapat rawatan di Hospital Pitas dan Hospital Queen Elizabeth (HQE) I dan HQE II.

Kesemuanya dipercayai mengalami keracunan makan kesan meminum hidrokarbon atau spirit.

Ketua Polis Daerah Kota Marudu, Superitendan Zairolnizal Ishak berkata, siasatan awal mendapati seorang pelajar telah membeli sebotol minuman bikarbonat dan dua botol ‘Spirit’ dari sebuah kedai runcit kira-kira pukul 1:00  tengah hari pada 6 Jun lalu.

Artikel berkaitan

Armada buat laporan polis terhadap Anwar, Guan Eng

Hentikan sensasi, isu laungan di Pulau Pinang azan sudah selesai

Jangan Biar Aset Negara Digadai, Dirampas Pihak Luar – Pakar

Melayu berpecah akibat politik dibimbangi lemahkan Islam – Sultan Selangor

Polis ambil alih siasatan jika ada unsur khianat nahas Elmina

Menurutnya, salah seorang pelajar kemudian dipercayai mencampurkan kedua-dua minuman itu dan kemudian campuran berkenaan diminum beramai-ramai.

Katanya tiga pelajar  sakit perut dan mengadu kurang sihat sebaik minum campuran itu sebelum memaklumkan perkara berkenaan kepada warden asrama.

Mereka seterusnya dibawa ke Klinik Komuniti Pinggan-Pinggan bagi mendapatkan rawatan dan diarah datang semula sekiranya mengalami gejala teruk.

Beliau yang dihubungi media hari ini berkata dua hari kemudian, tiga pelajar dibawa ke Unit Kecemasan Hospital Pitas dengan dua daripadanya kekejangan otot serta tercungap-cungap selain bacaan GCS lemah dan terpaksa di-intubasi.

Jelasnya, kedua-dua mangsa kini dirawat di Unit Kecemasan.

18 lagi yang lain masih dalam rawatan di Hospital Pitas masing-masing empat di Zon Kuning dan 14 di Zon Hijau dan semuanya stabil.

Kata Superitendan Zainolrizal lagi, berdasarkan keterangan Pegawai Perubatan, pihak hospital pada mulanya mengesyaki gejala tersebut adalah mabuk metanol daripada mana-mana cecair arak.

Namun sebaik mengesan botol ‘Spirit’ yang diberikan oleh mangsa, kes diklasifikasi sebagai keracunan hidrokarbon (Spirit) memandangkan ianya berasaskan Petroleum.


PAS komited dalam perjuangan, Ahmad Zahid ‘mengkarung politik’ sebenar

0

BANGI, Sabtu – PAS menyifatkan Presiden UMNO, Datuk Seri Dr Ahmad Zahid Hamidi adalah ‘mengkarung politik’ kerana sanggup merelakan UMNO bekerjasama dengan Pakatan Harapan (PH) dan DAP.

Ketua penerangannya, Khairil Nizam Khirudin berkata, pendekatan ini berbeza dengan PAS yang kekal komited dalam memperjuangkan kedaulatan Islam dan Melayu yang berasaskan kepada keluhuran Perlembagaan serta perpaduan ummah,

“Kombinasi Perikatan Nasional (PN) dan perpaduan ummah adalah alternatif terbaik berbanding PH-UMNO yang didominasi oleh DAP dan diikat dengan penipuan luar tabii (No DAP, No Anwar) yang dicanangkan pemimpin ‘political chameleon’ sebelum Pilihan Raya Umum ke-15 (PRU15).

“Perjuangan PAS daripada dulu tetap teguh selaras kehendak presiden parti, Tan Sri Abdul Hadi Awang,” katanya.

Artikel berkaitan

Tidak Salah Bercita-Cita Nak Jadi PM – KJ

Gaji minimum : 100 pekerja protes di hadapan pejabat Perdana Menteri

Kerja penyelenggaraan punca Lebuhraya Karak sesak

Kos haji dijangka meningkat sehingga RM31,000 seorang

19 MoU dilaksanakan selewat-lewatnya tahun depan

Beliau berkata demikian sebagai ulasan yang diucapkan oleh Ahmad Zahid yang menggunakan istilah ‘political chameleon’ bagi menggambarkan UMNO ini sebuah parti politik yang berbeza dengan sebuah lagi parti politik yang lain yang hanya menggunakan Islam sebagai label perjuangan.

Sewaktu berucap di Persidangan Agung UMNO (PAU) 2023, Ahmad Zahid tidak menyebut secara khusus nama parti politik berkenaan, bagaimanapun ia menyifatkannya sebagai mengkarung politik sebenar kerana sanggup memperdagangkan ayat suci dan berselindung di sebalik kepentingan politik sempit mereka.


Polis tahan lelaki pukul pemandu wanita guna topi kaledar

0

BANGI, Sabtu – Polis menahan seorang lelaki yang dipercayai memukul pemandu wanita menggunakan topi keledar dalam kejadian di Jalan Permatang Damar Laut, Pulau Pinang pada Khamis.

Penahanan itu berlaku selepas tular video insiden tersebut di media sosial.

Ketua Polis Daerah Barat Daya Supt Kamarul Rizal Jenal berkata, suspek berusia 32 tahun yang merupakan penunggang motosikal itu ditahan semalam bagi membantu siasatan kes tersebut.

“Siasatan awal mendapati lelaki itu tidak berpuas hati dengan wanita tersebut yang memandu kereta sehingga menyebabkan kemalangan dan telah mendorong suspek mencederakan wanita itu dengan topi keledar.

Artikel berkaitan

Letup mesin ATM, dua suspek ditahan ketika ‘cuci’ wang guna peluntur

Kerajaan perlu perhalusi keputusan tarik balik rayuan kes kalimah Allah

Undi tak percaya ke atas Presiden UMNO boleh dilakukan – Khaled Nordin

Kerajaan Perlu Tubuh Jawatankuasa Khas

Malaysia tekad tangani isu Islamofobia melalui hubungan diplomasi

“Lelaki itu direman untuk siasatan lanjut dan kes disiasat mengikut Seksyen 324 Kanun Keseksaan,” katanya dalam kenyataan pada Sabtu.

Beliau turut meminta kerjasama orang ramai yang melihat atau mempunyai maklumat berhubung kejadian itu agar menghubungi Ibu Pejabat Polis Daerah (IPD) Barat Daya menerusi talian 04-8662222.

Terdahulu tular video berdurasi 14 saat memaparkan seorang penunggang motosikal bertindak kasar sebelum memukul pemandu wanita dengan topi keledar.


Siasatan terhadap MB Kedah bukan bermotif politik

0

BANGI, Sabtu – Kementerian Dalam Negeri (KDN) menolak dakwaan bahawa siasatan terhadap Menteri Besar Kedah, Datuk Seri Muhammad Sanusi Md Nor berhubung isu sejarah pemilikan Pulau Pinang yang dikatakan milik Kedah adalah berunsur politik.

Menteri Dalam Negeri, Datuk Seri Saifuddin Nasution Ismail berkata, siasatan tersebut tidak ada kena mengena dengan dendam politik dan sebagainya.

Beliau berkata, tindakan berkenaan dilaksanakan berdasarkan prinsip profesional dan biar polis melakukan siasatan.

“Apabila suatu kenyataan yang dianggap sebagai boleh menimbulkan keresahan dibiarkan tanpa tindakan, kerajaan dilihat tidak ada gigi, tidak berani ambil tindakan sedangkan rakyat resah.

Artikel berkaitan

Perarakan Pemuda PAS beri gambaran tak baik kepada Islam

Azam Baki Tak Perlu Bimbang Disiasat – PEMBELA

PAS cadang PRK Kuala Terengganu diadakan serentak dengan PRN

Exco DAP cuba semarakkan Islamofobia, biadap – Haji Amin

Perjuangan PAS sudah berubah – Mohammad Agus

“Isu yang sudah selesai pun korek balik. Apabila polis bertindak, ada menuduh ambil tindakan disebabkan politik,” katanya kepada pemberita ketika sidang akhbar selepas lawatan bersama Menteri Pendidikan, Fadhlina Sidek ke tapak projek Sekolah Kebangsaan (SK) Jabi di Pokok Sena pada Sabtu.

Beliau berkata, mana-mana pihak tidak seharusnya membuat sebarang andaian sebaliknya menunggu sehingga proses siasatan selesai sehingga peringkat seterusnya.

Bagaimanapun, Saifuddin berkata, beliau mendapati ada pihak telah membuat dakwaan tertentu sedangkan proses siasatan terhadap Menteri Besar Kedah itu masih berjalan.

“Satu kenyataan yang akan mengundang satu kesan. Jadi apa yang berlaku pada Menteri Besar adalah satu kertas siasatan telah dibuat. – SINARHARIAN


SPRM, PDRM siasat terperinci pemilikan tanah rizab PDRM- PUTRA

0

BANGI, Sabtu –  Suruhanjaya Pencegahan Rasuah, SPRM dan Polis Diraja Malaysia, PDRM, disaran menyiasat semua pejabat tanah daerah secara menyeluruh bagi mengenal pasti urusan penukaran hak milik tanah.

Ketua Penerangan PUTRA Malaysia, Sharulufti Sharif, berkata jika terdapat kecuaian atau kesalahan kakitangan perkara itu perlu harus ditangani dengan baik bagi mengelakkan beberapa lagi tanah rizab milik PDRM yang lain seperti yang dilaporkan media sebelum ini bertukar tangan.

Katanya dalam satu kenyataan, rakyat menggesa supaya satu lagi lot tanah banggunan Polis di Kampung Padang Gajah dalam Daerah Larut  yang dipindah milik tanpa pengetahuan disiasat dengan lebih teliti dan penuh integriti.

Tambah beliau, polis adalah badan penguatkuasa paling tinggi yang dipercayai untuk menjaga harta benda dalam negara ini justeru jika tidak diurus dengan baik, akan menyebabkan pertukaran hak milik boleh berlaku.

Artikel berkaitan

Korban Banjir Meningkat Hari Ini

Polis tunggu laporan perubatan budak dipercayai mangsa dera

Tujuh individu ditahan terbabit keluar sijil vaksin palsu – KP Selangor

Sekolah Vernakular Cipta Jurang, Halang Integrasi Nasional – ISMA

Isham suruh Rafizi cari jalan, jangan tunggu ringgit terus jatuh!

Sementara itu katanya,  NFA adalah singkatan kepada No Further Action.

Jelasnya, jika satu laporan polis diklasifikasikan sebagai NFA, maksudnya tiada pendakwaan akan dibuat terhadap orang yang dilaporkan untuk suatu kesalahan dan keputusan NFA sememangnya budi bicara Pendakwa Raya serta tidak boleh dicabar.

Khamis lalu, Menteri Dalam Negeri Datuk Seri Saifuddin Nasution Ismail  dalam satu jawapan bertulis di Dewan Rakyat, bahawa Pengarah Pendakwaan Negeri Perak memutuskan kes penukaran hak milik tanah rizab PDRM di Kamunting, Perak kepada sebuah organisasi gereja di Melaka, diklasifikasikan sebagai NFA.


Tajuddin dakwa Ahmad Maslan punca kemusnahan UMNO

0

BANGI, Sabtu – Bekas Ahli Parlimen Pasir Salak, Datuk Seri Tajuddin Abdul Rahman mendakwa, kemusnahan yang berlaku kepada UMNO kini disebabkan nasihat diberikan Datuk Seri Ahmad Maslan ketika Ahli Parlimen Pontian itu menjadi Setiausaha Agung.

Tajuddin yang digantung keahlian dalam UMNO berkata, ketika Pilihan Raya Umum ke-15 (PRU), Ahmad tidak menghiraukan pandangan akar umbi berkaitan isu calon yang diletakkan untuk bertanding pada pilihan raya itu.

“Dia tidak menjadi penasihat yang betul kepada Presiden (Datuk Seri Ahmad Zahid Hamidi). Akar umbi dah beritahu kepada parti (berkaitan dengan calon) namun dia (Ahmad) tak nak dengar.

“Orang nak calon tempatan tetapi parti ketika itu hantar calon luar. Jadi, berlaku pemberontakan akar umbi dan (akar umbi) memilih calon lawan sebagai protes, siapa yang rugi,” katanya.

Artikel berkaitan

PATI antara faktor penyakit tibi meningkat di Malaysia

Annuar Musa kini ahli PAS?

Pembahagian kerusi PH, BN selepas DUN bubar

Harga Ais Akan Dinaikkan – Pengusaha

Belanjawan 2023: Diskaun PTPTN hingga 20 peratus selama 3 bulan

Beliau berkata demikian ketika ditemui pemberita sewaktu hadir ke Pusat Dagangan Dunia (WTC) yang menjadi venue Perhimpunan Agung UMNO (PAU) semalam.

UMNO pada PRU15 mencapai rekod terburuknya apabila hanya memenangi 26 kerusi Parlimen dengan kebanyakan kerusinya tewas kepada calon dari Perikatan Nasional (PN).

UMNO dan Barisan Nasional (BN) juga selain hilang Perlis yang dikuasainya sejak sekian lama.

Dalam pada itu, Tajuddin turut meminta UMNO supaya memulihkan status keahliannya dalam parti supaya beliau dapat turun membantu BN untuk menghadapi pilihan raya negeri (PRN) tidak lama lagi terutama untuk menggempur pesaing UMNO.

“Saya tahu kelemahan PAS, saya tahu kelemahan BERSATU dan saya juga tahu semua kelemahan Perikatan Nasional (PN).

“Bagilah saya keris. Kalau tak bagi keris macam mana saya nak bantu UMNO pergi berperang?” katanya.

Tajuddin digantung keahlian dalam parti selama enam tahun hasil keputusan Majlis Kerja Tertinggi (MKT) UMNO pada 30 September tahun lalu dan beliau juga sudah beberapa kali mengemukakan rayuan kerana mahu kembali aktif dalam UMNO.

Ketika ditanya mengenai sama ada pihaknya ada menandatangani Proklamasi Orang Melayu yang digerakkan bekas Perdana Menteri, Tun Dr Mahathir Mohamad, Tajuddin berkata, ia bukanlah satu perkara baharu dan pihaknya terlebih dahulu melakukannya.

“Saya dah buat dulu, saya kumpulkan lebih 50,000 orang Melayu di Pasir Salak. Malah Presiden PAS (Tan Sri Hadi Awang) di pentas hadapan rumah saya memberikan ucapan kepada semua,” katanya.

Tambahnya, namun perkara itu tidak dapat kekal lama kerana UMNO dan PAS gagal memelihara perpaduan Melayu. – BERITA HARIAN


‘Ulat’ parkir haram ditahan DBKL

0

BANGI, Sabtu – Empat lagi ‘ulat’ parkir ditahan Dewan Bandaraya Kuala Lumpur (DBKL) dalam operasi di sekitar ibu negara pada Khamis.

Penahanan dilakukan Pasukan Tindakan Khas Jabatan Penguatkuasaan DBKL dalam operasi sekitar Jalan Raja Muda Musa, Jalan Haji Hussein dan Jalan Tengkat Tong Shin pada jam 9.30 malam.

Artikel berkaitan

Perkembangan Terkini Banjir Di Pahang

Bekalan ayam, telur mencukupi sepanjang Ramadan hingga Aidilfitri

DAP dambakan sokongan orang Melayu demi kepentingan survival politik

Tiga beradik perempuan maut terkena renjatan elektrik

Politikus Diingatkan Fikir Soal Rakyat Bukan Kepentingan Politik

Hasil risikan dan pemerhatian berterusan di lokasi tumpuan, DBKL mendapati terdapat individu menjaga dan mengutip wang parkir tanpa kebenaran di kawasan awam termasuk di bahu jalan, siar kaki, kawasan lapang atau mana-mana petak letak kereta awam sedia ada pada waktu malam.

“Menerusi operasi khas terbabit, empat lelaki warga tempatan ditahan dan dibawa ke Jabatan Penguatkuasaan untuk tindakan lanjut dan proses dokumentasi.

“Susulan pendakwaan di mahkamah, seorang dihukum penjara dua bulan manakala tiga lagi didenda.

“Tindakan penguatkuasaan dibuat melalui peruntukan undang-undang mengikut Seksyen 50(3), Akta Pengangkutan Jalan 1987,” katanya dalam kenyataan di Facebook DBKL, pada Sabtu.

Katanya, DBKL akan meneruskan tindakan dan pemantauan di lokasi tumpuan dan orang awam boleh berhubung atau menyalurkan maklumat di pautan
http://adukl.dbkl.gov.my/eApps/system/index.do
.


Ahli UMNO dijangka beri sokongan kepada Annuar Musa

0

BANGI, Ahad – Penyertaan Pengerusi Muafakat Nasional (MN), Tan Sri Annuar Musa dalam PAS dijangka mengukuhkan lagi kedudukan parti itu selain menarik lebih ramai sokongan terutama daripada ahli UMNO.

Presiden Pertubuhan Gerakan Qiam (QIAM), Datuk Sirajuddin Salleh yakin pengalaman luas Annuar dalam arena politik bukan sahaja mampu memberi lonjakan baharu pada Pilihan Raya Negeri (PRN) nanti tetapi mampu mengubah imej parti itu.

“Pengumuman Annuar menyertai PAS sangat dialu-alukan kerana beliau bukan sahaja tokoh politik yang disegani, malah turut memiliki pengalaman luas yang diyakini mampu mengukuhkan kedudukan PAS yang kini semakin diterima ramai.

“Ia juga memberikan imej baharu kepada PAS yang selama ini dianggap hak milik orang beragama atau ‘pak lebai’ sahaja.

Artikel berkaitan

Perlu Siasatan Menyeluruh Banteras Pemalsuan Sijil

Jaga sensitiviti kaum, agama, institusi diraja pada PRN Selangor

Telah Diperbetulkan Oleh Pihak Berkuasa Tempatan

Tunggu Surat Saman – Azam Baki

Di Mana Agensi Kerajaan Di Saat Rakyat Kesusahan?

“Namun kehadiran Annuar akan mengubah persepsi berkenaan dan tak mustahil kekuatan itu akan mengubah serta mencetuskan gelombang penyatuan ummah yang diasaskan Annuar sehingga boleh membawa kebangkitan ummah,” katanya kepada Ismaweb.net hari ini.

Beliau berkata demikian sebagai mengulas pengesahan bekas Ahli Parlimen Ketereh itu sebagai ahli PAS yang diumumkan oleh Setiausaha Agung PAS, Datuk Seri Takiyuddin Hassan semalam.

Takiyuddin memaklumkan, PAS bersedia meletakkan bekas Setiausaha Agung Barisan Nasional (BN) itu sebagai calon dalam PRN nanti berikutan ketokohan Annuar yang disegani ramai.

Mengulas lanjut, Sirajuddin berkata, penghijrahan Annuar juga dijangka akan disokong lebih ramai ahli UMNO yang lain berikutan kecewa dengan janji-janji sebelum ini yang tidak akan bekerjasama dengan DAP.

“Namun sayang sekali janji itu tidak ditunai menyebabkan ahli-ahli UMNO kecewa dan tak mustahil akan mengikut jejak Annuar untuk bersama dengan PAS yang dilihat semakin relevan dan mampu membela nasib orang Melayu kini,” katanya.

Sirajuddin berkata,  bekas Perdana Menteri kedua, Tun Razak Hussein sebelum ini pernah tular mengeluarkan kenyataan menyatakan seandainya UMNO tidak mampu membela nasib orang Melayu lagi, PAS adalah pilihan terbaik kepada orang Melayu.

“Kini semua yang dinyatakan bekas Perdana Menteri itu terbukti dan Annuar membuktikan keputusan yang dibuat tepat apabila beralih arah kepada gabungan Perikatan Nasional (PN) yang semakin mendapat sambutan,” katanya.

Malah, ia turut membuktikan beliau tokoh politik yang sejati apabila berani untuk berjuang demi mengangkat dan membela orang Melayu melalui perjuangan melalui PAS.


Nombor plat FF 1 bernilai RM1.2 juta milik Sultan Ibrahim

0

BANGI, Ahad – Nombor plat kenderaan FF 1 yang dibida dengan nilai RM1.2 juta diserahkan kepada pemiliknya Sultan Johor, Sultan Ibrahim Sultan Iskandar.

Menteri Pengangkutan, Anthony Loke mempersembahkan secara simbolik nombor plat FF 1 kepada baginda yang merupakan pemilik nombor khas unik tersebut pagi tadi.

“Tuanku telah perkenan untuk membayar kepada kerajaan sebanyak RM1.2 juta untuk nombor khas tersebut.

Artikel berkaitan

KPDN nafi harga gula RM4.60 sekilo

PM jamin industri kewartawanan negara bebas tanpa campur tangan

Kadar subsidi harga padi naik kepada RM500 setiap tan mulai esok

Produk babi gagal dibawa masuk dari luar negara

Perbuatan cabar Islam akan terus berlaku jika tidak ambil tindakan tegas

“Untuk rekod, bayaran RM1.2 juta merupakan nilai tertinggi yang pernah dikutip setakat ini oleh kerajaan untuk pendaftaran satu nombor plat kenderaan,” katanya dalam kenyataan hari ini.

Anthony Loke menjelaskan, jumlah kutipan hasil kerajaan untuk nombor siri FF berjumlah RM35.4 juta.

Sultan Ibrahim juga merupakan pemilik nombor plat kenderaan F1 selepas berjaya membida turutan nombor baharu bagi Putrajaya itu pada nilai RM836,660 pada 2016.


PN tidak mampu tawan Pulau Pinang

0

KUALA LUMPUR, Sabtu – Ketua Pemuda UMNO Pulau Pinang, Mohd Hilmi Elias yakin Perikatan Nasional (PN) tidak mampu menawan Pulau Pinang selepas beberapa kontroversi yang dicetuskan para pimpinan tertinggi parti itu.

Mohd Hilmi berkata, keyakinan itu disuarakan selepas UMNO menjadi antara 19 parti membentuk kerajaan campuran yang mampu mencipta gelombang perpaduan baharu.

Mengulas lanjut, UMNO tidak mengubah matlamat perjuangan mereka yang menjadi tunjang parti Melayu dalam memperjuangkan hak keistimewaan orang Melayu, agama dan institusi diraja.

“Konsep kami tidak akan berubah, kami tetap menjadi parti menjaga hak institusi orang Islam Malaysia. Jadi, wakimah kami bergabung dengan siapa sekalipun, dengan GERAKAN sekali pun kami tetap jadi parti tunjang kepada anak-anak Melayu di Malaysia. Ini tak ubah konsep dan matlamat kami,” katanya.

Artikel berkaitan

Benarkah Ada Usaha Dalam UMNO Desak PM Percepat PRU15?

Tun M puji perkhidmatan MRT, seperti di negara maju

Abdul Hadi ulangi dakwaan, Kerajaan Pusat berubah jika PN menang

Persatuan Bas Sekolah Tiada Hak Letak Harga, Tapi Ramai `Bungkus’ Angkara Pandemik

DAP beri bayangan tak akan serah kerusi kepada BN

Beliau berkata demikian ketika ditemui
TV Pertiwi
 di Laman Media pada Perhimpunan Agung UMNO (PAU) 2023, Pusat Dagangan Putra (WTC), Kuala Lumpur hari ini.

Dalam pada itu, Exco Pemuda UMNO tersebut menafikan perbalahan ketara yang tercetus antara UMNO dan DAP menjadi mendorong kepada perpecahan parti berkenaan.

Tambah beliau, Sekretariat Kerajaan Perpaduan yang ditubuhkan dapat mengimbangi ideologi kepartian antara UMNO-DAP yang sedang menuju kepada fasa dinamika politik baharu.


Tajaan biasiswa bidang perubatan, pergigian dan farmasi diteruskan

0

BANGI, Ahad – Tajaan biasiswa Jabatan Perkhidmatan Awam (JPA) dalam bidang perubatan, pergigian dan farmasi akan diteruskan.

Perdana Menteri, Datuk Seri Anwar Ibrahim berkata, keputusan itu berdasarkan situasi semasa yang mana masih terdapat keperluan bagi sektor-sektor berkenaan dalam negara.

“Sejak minggu lalu saya ada perjumpaan khas dengan JPA dan mereka kata itu (menghentikan tajaan) adalah dasar sedia ada, dasar yang lalu.

Jadi, saya minta dikaji semula berdasarkan unjuran kita yang mana keperluan sektor perubatan, pergigian dan farmasi itu masih ada. Maknanya, program biasiswa JPA untuk sektor-sektor ini akan diteruskan,” katanya pada program Temu Anwar@USM di Dewan Tuanku Syed Putra, Universiti Sains Malaysia (USM) di Georgetown, Pulau Pinang hari ini.

Beliau menjawab soalan salah seorang peserta program itu yang juga mahasiswa USM berhubung keputusan kerajaan menghentikan penajaan JPA dalam bidang berkenaan. – BERNAMA


“Jadikan saya calon pilihan terakhir” – Annuar Musa

0

BANGI, Isnin – Pengerusi Muafakat Nasional (MN) Tan Sri Annuar Musa berharap agar mendahulukan calon lain terutama di dalam sebelum memutuskan untuk meletakkan beliau sebagai calon dalam Pilihan Raya Negeri (PRN) enam negeri tidak lama lagi.

“Jadikan saya pilihan terakhir sebagai calon PAS untuk bertanding,” demikian kata Annuar Musa, sewaktu ditanya sekiranya beliau diberi peluang untuk bertanding pada PRN nanti.

Beliau yang juga bekas Setiausaha Agung Barisan Nasional (BN), berkata urusan penentuan calon diserahkan kepada pucuk pimpinan dan mengakui tidak kisah jika dia tidak bertanding.

Katanya, dia menyertai PAS bukan hanya sebagai calon semata-mata sebaliknya ikhlas untuk berjuang demi kepentingan agama dan juga bangsa Melayu.

Artikel berkaitan

Rozaid ganti Wan Nurzila di PMO

Ahmad Zahid dedah identiti 10 Ahli Parlimen BN sokong Muhyiddin jadi PM

Datin Rosmah tarik balik rayuan supaya hakim tarik diri kes pengubahan wang haram

Abu Zahar Kesal Tindakan Enam Anggota LPPR

Penguasaan Bahasa Melayu Tonggak Perpaduan Negara

“Saya tidak bertanding pun tidak mengapa, asalkan UMNO tidak menang.

“Jika diberikan mandat untuk bertanding, saya perlu berbincang dengan pucuk pimpinan PAS, bagi mengetahui untuk tujuan apa saya diamanahkan berbuat demikian.

“Kalau tidak, boleh sahaja bagi peluang kepada anak muda atau calon dalam kalangan ahli PAS yang sudah lama dengan parti ini, lagipun, saya masih baru dalam PAS,” katanya.

Beliau berkata sedemikian selepas menghadiri Program Ceramah Mega Gelombang Kebangkitan Rakyat Pakat Pertahan ‘Pas Pilihanku’ di dataran Warisan Stadium Sultan Muhammad IV malam tadi.

Turut hadir bersama, Menteri Besar Kelantan, Datuk Ahmad Yakob dan Timbalan Menteri Besar Kelantan, Datuk Mohd Amar Nik Abdullah.

Terdahulu, Annuar mengucapkan terima kasih kepada PAS kerana menerima beliau sebagai ahli dan membenarkannya berkhidmat pada parti itu pada usia 67 tahun.

“Terima kasih PAS terima saya jadi ahli biasa dan izinkan saya berkhidmat dalam parti ini di akhir-akhir hayat kehidupan saya pada usia 67 tahun,” katanya.

Annuar memaklumkan beliau tidak boleh berhenti daripada politik walaupun sudah mencuba selama beberapa bulan tanpa berada dalam mana-mana parti.

“Tidak mengapa jadi orang kecil walaupun dahulu saya menjadi orang besar ketika berada dalam UMNO. Saya reda jadi orang kecil kerana perjuangan PAS lebih istiqamah.

“Perjuangan PAS tidak ada yang berselindung dan ternyata dalam hal ini PAS membuktikan mereka parti yang lebih istiqamah.

“Biarlah jadi orang kecil dalam kapal yang besar dan nakhoda yang ramai,” katanya.

Keputusannya untuk menyertai PAS juga  bukanlah satu keputusan yang mudah memandangkan beliau sudah 50 tahun mengabdikan diri dalam UMNO.

“Sebelum ini saya cuba untuk tidak duduk dalam mana-mana parti. Saya cuba selama enam bulan, namun saya tidak mampu kerana politik sudah sebati dengan saya.

“Akhirnya pada 1 Rejab ketika berada di Makkah, saya menghubungi Setiausaha Agung PAS, Datuk Seri Takiyuddin Hassan untuk memaklumkan saya mahu menyertai parti itu.

“Tiada siapa yang suruh saya sertai PAS sebaliknya saya lakukan dari hati yang ikhlas kerana mahu perjuangkan agama dan bangsa serta tanah air,” katanya.

Pada masa sama, beliau turut menawarkan masa dan tenaganya untuk digunakan dalam perjuangan PAS.


Jemaah wanita meninggal di Makkah, kes pertama Malaysia musim haji 1444H

0

BANGI, Isnin – Malaysia merekodkan kes kematian pertama jemaah negara pada Musim Haji 1444h/2023M yang membabitkan seorang wanita yang berusia 57 tahun, akibat kegagalan jantung sewaktu berada di Makkah.

Terdahulu dalam kejadian 4 Jun lalu, keadaan kesihatan jemaah dari Raub, Pahang itu dikesan petugas perubatan di klinik maktab penginapan sebelum kesnya dirujuk ke Pusat Rawatan Lembaga Tabung Haji (TH) di Mekah kira-kira jam 9 malam.

Ketua Rombongan Haji Malaysia, Datuk Seri Syed Saleh Syed Abdul Rahman berkata jemaah itu bagaimanapun disahkan meninggal dunia di bilik kecemasan pusat rawatan berkenaan pada jam 11.50 malam.

Setelah selesai projek dokumentasi, beliau berkata, jenazah dibawa ke Masjidil Haram untuk disembahyangkan selepas solat Zohor keesokannya dan selamat dikebumikan di Tanah Perkuburan Syarief, Makkah.

Artikel berkaitan

Thai Hot Guy : tiada lesen, restoran tamat tempoh

Penyelewengan Zakat MAINS, PDRM buka kertas siasatan

Kerja kilang, E-hailing pekerjaan diminati 300,000 pelajar lepasan SPM

DAP beri bayangan tak akan serah kerusi kepada BN

42 kanak-kanak Palestin dibunuh Israel pada 2022

“TH mengucapkan takziah kepada waris jemaah itu dan mendoakan agar segala amal ibadahnya diterima Allah SWT. Insya-Allah, kita akan menguruskan badal haji untuk Allahyarhamah.

“Pihak TH Pahang juga telah menziarahi ahli keluarga Allahyarhamah di Raub. Insya-Allah, kita mendoakan yang terbaik untuk Allahyarhamah serta berharap ahli keluarganya sentiasa sabar dan reda dengan apa yang berlaku,” katanya tanpa mendedahkan nama arwah pada sidang media, di sini.

Turut hadir ialah Timbalan Ketua Rombongan Haji Malaysia (Kebajikan), Nurrin Anuwar Shamsuddin, dan Timbalan Ketua Rombongan Haji Malaysia (Perubatan), Dr Abdul Marsudi Manah.

Syed Salah memaklumkan, Allahyarhamah tiba di Madinah bersama suami melalui kumpulan penerbangan KT05 pada 22 Mei lalu dan mereka berada di sana selama enam hari sebelum bertolak ke Mekah.

Susulan itu, beliau berkata, pihak maktab penginapan turut mengadakan majlis tahlil untuk Allahyarhamah, manakala kaunselor TH sudah dua kali melawat suaminya sejak 5 Jun lalu.

Berdasarkan laporan pihak kaunselor, katanya, suami jemaah itu berada dalam keadaan baik dan reda menerima kejadian berkenaan, sekali gus tidak memerlukan kaunseling lanjut buat masa ini.

Ditanya sama ada jemaah Malaysia yang lain turut terkesan dalam kejadian itu, Syed Salah berkata, mereka dilihat memahami situasi berkenaan tanpa mengalami sebarang impak negatif, sebaliknya ia dihadapi dalam semangat kekeluargaan.

“Malah, rakan sebilik suami Allahyarhamah turut memberi sokongan dan bantuan kepadanya. Jemaah haji sendiri mengambil inisiatif dan tanggungjawab untuk sama-sama membantu suami Allahyarhamah menyesuaikan diri dalam keadaan begini,” katanya.

Sementara itu, Syed Salah berkata, seramai 22,800 yang bersamaan dengan 72 peratus daripada keseluruhan jumlah jemaah Malaysia telah selamat tiba di Tanah Suci melalui 75 penerbangan dan kesemua mereka kini berada di Mekah.

Beliau juga memaklumkan terdapat seramai 37 jemaah sedang menerima rawatan di Pusat Rawatan TH dan 10 lagi di Hospital Arab Saudi dengan kebanyakannya mengalami masalah pernafasan, jangkitan kuman, masalah jantung, gangguan emosi, sakit lutut, sakit otot serta sakit sendi.

Berikutan cuaca panas terik dengan peningkatan suhu yang mencecah minimum 32 darjah celcius dan maksimum 45 darjah celsius.

Jemaah dinasihatkan untuk sentiasa menjaga kesihatan, lebih-lebih lagi menjelang kemuncak ibadah haji atau masyair, tidak lama lagi

“TH juga menasihati jemaah supaya mengulang kaji perkara berkaitan ibadah haji; mempersiapkan diri dari segi kekuatan kerohanian seperti dengan memperbanyakkan mengaji al-Quran, berzikir, berdoa dan bermunajat; serta mengikuti program dan aktiviti anjuran TH supaya mereka bersedia menghadapi masyair nanti,” katanya.


Kuza, Kuni diarah failkan pembelaan terhadap saman fitnah

0

BANGI, Isnin – Mahkamah Sesyen Sivil hari ini, mengarahkan pelakon yang merupakan adik beradik, Kuza dan Kuna, memfailkan pembelaan terhadap saman fitnah yang dikemukakan bekas abang ipar mereka yang juga merupakan Ketua Umno Bahagian Bandar Tun Razak, Datuk Rizalman Mokhtar dan anak lelakinya.

Perkara berkenaan dimaklumkan peguam, Azizul Rohan Anuar, yang mewakili Kuza atau nama sebenarnya Tengku Sariza Tengku Mohd Suzani dan adiknya, Tengku Sariwani atau dikenali juga sebagai Kuni selaku defendan pada pengurusan kes hari ini.

“Mahkamah mengarahkan supaya pembelaan itu difailkan sebelum atau pada 5 Julai ini. Kes ditetapkan untuk pengurusan kes pada 21 Julai ini,” katanya

Sementara itu, Datuk Adnan Seman selaku peguam yang mewakili plaintif, Rizalman dan anak lelakinya, Nik Muhammad Hakimi, mengesahkan perkara itu.

Artikel berkaitan

RM600,000 paras simpanan ideal untuk hidup selesa selepas bersara

Kerajaan tidak cadang turunkan harga siling petrol, diesel

Blinken Adakan Lawatan Kerja Ke Malaysia

688 permohonan diterima libat anak lahir di luar negara – KDN

PDRM, Plus aktifkan dua laluan pintar atasi kesesakan

Tambahnya, mahkamah turut mengesahkan pihak plaintif untuk memfailkan afidavit balasan terhadap pembelaan yang akan difailkan defendan pada 20 Julai ini.

Writ saman itu akan menamakan Kuza dan juga Kuni sebagai defendan pertama dan kedua.

Menurut penyataan tuntutan yang difailkan, Rizalman yang juga Setiausaha Badan Perhubungan UMNO Wilayah Persekutuan dan Nik Muhammad Hakimi mendakwa dua beradik itu mengeluarkan kenyataan berbaur fitnah terhadap mereka melalui laman sosial Instagram dan TikTok sekitar Februari lalu.

Kenyataan yang dikatakan fitnah itu berkaitan kakak mereka, Tengku Sarina Tengku Mohd Muzani atau Kuna pada majlis perkahwinan Nik Muhammad Hakimi yang juga anak Rizalman dan Kuni, sebelum pasangan itu bercerai pada 5 Disember 2001.

Menurut pernyataan itu, plaintif kedua, Nik Muhammad Hakimi berkahwin dengan anak Panglima Tentera Darat, Tan Sri Zamrose Mohd Zain pada 17 Februari lalu.

Sehari sebelum majlis persandingan, satu raptai diadakan memandangkan tetamu jemputan kehormat majlis sebenar turut dihadiri Yang di-Pertuan Agong dan Raja Permaisuri Agong.

Pada majlis raptai itu, Kuna turut dijemput untuk persiapan majlis, bagaimanapun selepas majlis raptai selesai, pihak pengantin lelaki dan perempuan dimaklumkan oleh pihak Istana Negara hanya dua wakil bagi setiap keluarga dibenarkan untuk berada di dalam bilik menunggu yang menempatkan pasangan diraja itu bagi tujuan bergambar.

Pada majlis diadakan pada 17 hingga 19 Februari lalu, Kuni ditempatkan semeja dengan Rizalman dan isterinya yang turut menempatkan Ketua Setiausaha Kementerian Pertahanan dan isteri, Timbalan Menteri Pertahanan bersama isterinya dan beberapa kenamaan lain.

Kuza dan Kuni juga hadir dan ditempatkan di meja kenamaan serta diberi layanan istimewa selaku keluarga terdekat plaintif kedua.

Bagaimanapun, pada 26 Februari lalu, Kuni didakwa mengeluarkan kenyataan di Instagram miliknya mempertikaikan mengapa kakaknya, Kuna, tidak dibenarkan berada di bilik menunggu bersama-sama kenamaan lain dan mendakwa kejadian itu berlaku kerana pelakon itu berstatus janda.

Kenyataan itu turut disokong oleh Kuza yang turut mengeluarkan komen berbaur fitmah di bahagian komen dan turut mengeluarkan beberapa kenyataan berbaur fitnah di laman Instagram miliknya sendiri.

Kuni juga didakwa mengeluarkan kenyataan berbaur fitnah melalui video yang diterbitkan di laman Instagram miliknya dan video sama disiarkan semua di laman Instagram milik Kuza.


Perbetul subjek Sejarah di sekolah, elak salah faham isu kalimah Allah

0

BANGI, Isnin – Pendidikan sejarah secara menyeluruh perlu diterapkan dalam sistem pendidikan negara agar dapat mengelakkan kesangsian dan kekeliruan sehingga diperalat oleh sesetengah pihak yang tidak bertanggungjawab seperti mana yang berlaku pada isu kalimah Allah.

Pensyarah Kanan Jabatan Hubungan Antarabangsa, Keselamatan dan Undang-undang Universiti Pertahanan Nasional Malaysia (UPNM), Dr Nor Aishah Hanifa berkata, kepentingan dan keselamatan negara bakal terancam oleh pihak agresif jika rakyat jahil tentang sejarah negara.

“Perspektif terhadap subjek Sejarah pada peringkat sekolah perlu diubah. Menjadikan mata pelajaran itu sebagai subjek wajib lulus pada peringkat Sijil Pelajaran Malaysia (SPM) tidak memadai.

“Negara perlukan generasi menghayati sejarah negara, bukannya menghafal subjek Sejarah untuk lulus peperiksaan. Adalah lebih mustahak subjek mengenai sejarah negara tidak berat sebelah.

Artikel berkaitan

Dewan Rakyat lulus RUU Pemansuhan Hukuman Mati Mandatori 2023

SPRM sahkan akaun bank Bersatu dibeku

Biadap! Pemuda Israel kencing, minum arak dalam perkarangan Al Aqsa

690 ‘bookie’ judi Piala Dunia 2002 ditahan

572 calon sah bertanding, PN paling ramai calon

“Ianya perlulah bersifat Malaysia dan mencerminkan semua aspek utama negara.

“Hakikatnya, kes Jill Ireland menjadi antara kes masalah seorang individu Sarawak ‘terperangkap’ dalam sejarah negara. Kes ini secara tidak langsung menggali isu ketidakpuasan hati Sabah dan Sarawak terhadap Kerajaan Persekutuan,” katanya.

Memetik Berita Harian, beliau turut berkata dengan memahami sejarah Perjanjian Malaysia 1963 (MA63) dan perbezaan negeri Borneo dalam gagasan Malaysia, rakyat akan mengetahui arus politik, ekonomi dan sosial di Sabah dan juga Sarawak.

Selain itu, beliau turut berkata, pendidikan sejarah secara berterusan dapat memupuk masyarakat selaras dengan agenda Malaysia MADANI tanpa banyak kekangan.

“Konsep itu boleh menjadi kenyataan jika semua rakyat boleh bertolak ansur, bekerjasama dan mendahulukan kepentingan negara.

“Rakyat perlu memilih musyawarah berterusan dengan pihak berkaitan untuk menyelesaikan masalah daripada melakukan demonstrasi dan tunjuk perasaan apabila semua saluran bicara sentiasa terbuka.

“Perlu diingat, ketegangan dalam masyarakat kerana isu sensitif boleh memecahkan negara, terutama permuafakatan Sabah dan Sarawak dalam semangat Persekutuan Malaysia,” katanya.

Terdahulu, Kementerian Dalam Negeri (KDN) dan kerajaan Malaysia dilaporkan menarik balik rayuan terhadap keputusan Mahkamah Tinggi Kuala Lumpur yang memutuskan penganut agama Kristian boleh menggunakan kalimah Allah dan tiga perkataan Arab yang lain dalam penerbitan bahan agama mereka bagi tujuan pembelajaran.

Keputusan Mahkamah Tinggi itu dibuat pada 10 Mac 2021 selepas membenarkan permohonan semakan kehakiman seorang wanita beragama Kristian, Jill Ireland Lawrence Bill yang memhon pengisytiharan mengenai hak perlembagaannya berhubung penggunaan kalimah Allah dalam penerbitan agama berkenaan.

Selepas dikritik, Anwar memaklumkan, penggunaan kalimah Allah hanya terpakai oleh penganut agama Kristian di Sarawak dalam penerbitan bahan agama mereka bagi tujuan pendidikan, dan tidak terpakai di negeri-negeri lain.


PM Anwar ucap takziah atas pemergian Mother Mangalam

0

BANGI, Isnin – Perdana Menteri Datuk Seri Anwar Ibrahim hari ini mengucapkan takziah kepada keluarga mendiang Presiden Seumur Hidup Pure Life Society, Datin Dr Mother A Mangalam yang meninggal dunia, Sabtu lalu.

“Pure Life Society adalah badan yang menjadi tempat berteduh buat anak-anak yatim dan kumpulan masyarakat yang melarat.

“Rakyat Malaysia pasti akan mengenang budi dan jasa baik beliau terutamanya dalam persoalan kemanusiaan,” kata Anwar menerusi ciapan di Twitter.

Menurut laporan, Mother Mangalam meninggal dunia pada usia 97 tahun selepas mendapat rawatan di Hospital Assunta, Petaling Jaya.

Artikel berkaitan

MAINJ keluar fatwa larang orang Islam hadir ritual keagamaan bukan Islam

Manifesto PRU15 Perlu Utamakan Isu Infra Pendidikan, Sekolah Daif

Dr Muhammad Faiz letak jawatan Ahli Majlis Pimpinan Tertinggi BERSATU

Tiga beradik dirantai kaki, dua termasuk ibu mangsa ditahan

BN didakwa bergolak: Ismail Sabri jumpa Pas, Ahmad Zahid di rumah Anwar

Dilahirkan di Singapura pada tahun 1926, Mother Mangalam yang mendapat julukan sebagai ‘Mother Teresa of Malaysia’ telah berhijrah ke ibu negara Malaysia, Kuala Lumpur pada tahun 1948 dan bekerja sebagai guru sebelum menyertai badan bukan kerajaan itu setahun kemudian.

Pure Life Society ini ditubuhkan pada tahun 1949 oleh Swami Satyanandaji bagi menguruskan kebajikan anak yatim yang menempatkan antara lain kanak-kanak terbiar dan mereka yang telah ibu bapa bercerai.


PRN: Agihan kerusi PN selesai 97 peratus – Ahmad Samsuri

0

BANGI, Isnin – Proses agihan kerusi Perikatan Nasional (PN) di enam negeri yang akan berdepan Pilihan Raya Negeri (PRN) tidak lama lagi sudah selesai sebanyak 97 peratus.

Naib Presiden PAS, Datuk Seri Dr Ahmad Samsuri Mokhtar berkata, perbincangan untuk beberapa kerusi yang masih kosong akan dilakukan dalam keputusan akhir yang akan diputuskan dalam tempoh terdekat.

“Selepas perbincangan akhir pada 5 Jun lalu, kita telah selesai (agihan) 97 peratus kerusi daripada 245 kerusi. Ada lima, enam kerusi belum selesai. Pilihan raya pun belum lagi, ada masa lagi.

“Baki agihan tiga peratus tu saya jangka siap sebelum pembubaran Dewan Undangan Negeri (DUN),” katanya.

Artikel berkaitan

BN Menang Besar Jika PN, PH Tak Buat Perubahan

Dakwaan Sany Hamzah hanya bermotifkan politik – Zulkifli Yahya

Ku Li dilantik sebagai Penasihat UMNO

Agong, Permaisuri selamat tiba di Madinah

Arab saudi janji selesaikan isu penginapan jemaah umrah Malaysia

Beliau berkata demikian pada sidang media selepas menghadiri Program ESG Affairs 2023 dan Majlis Menandatangani Perjanjian Persefahaman (MoU) anatara Terengganu Inc dan TNB Genco bagi projek Kajian pembangunan solar atas air terbesar Asia, di sini hari ini.

Sementara itu, ditanya mengenai tarikh bagi pembubaran DUN Terengganu, beliau yang juga Menteri Besar berkata, perkara itu perlu mendapat perkenan Sultan Terengganu, Sultan Mizan Zainal Abidin.

“DUN Terengganu akan bubar apabila saya sembah maklum kepada Tuanku dan dapat perkenan baginda.

“Sudah ada gambaran tapi kena ikut prosesnya. Izinkan saya sembah maklum kepada Tuanku (terlebih dahulu). Namun hari terakhir DUN akan automatik terbubar pada 30 Jun ini,”ujarnya.

Mengulas mengenai proses agihan kerusi di Terengganu, Ahmad Samsuri memberitahu 99 peratus sudah selesai.

“Di Terengganu, agihan kerusi telah 99 peratus selesai. Satu kerusi je belum yang pastinya bukan kerusi DUN Rhu Rendang,” ujar beliau.

Dalam pada masa yang sama, proses pemilihan calon bagi PRN di enam negeri terlibat akan dibincangkan bermula malam selasa.

Enam negeri yang terlibat adalah selangor, Kelantan, Terengganu, Kedah, Negeri Sembilan dan Pulau Pinang dijangka akan mengadakan PRN serentak walaupun tarikh pembubaran DUN di negeri terbabit berbeza.

PRN dijangka berlangsung pada Ogos depan selepas negeri berkenaan memutuskan untuk menangguhkan pembubaran DUN negeri masing-masing dalam PRU15 yang berlangsung pada November tahun lalu.


Tertekan pedal minyak, kereta rempuh kedai serbaneka

0

BANGI, Isnin – seorang lelaki cedera selepas kereta yang dipandunya terbabas merempuh kedai serbaneka di stesen minyak Jalan Bukit Rambai, Melaka semalam.

Difahamkan kejadian pada jam 7 malam itu berlaku selepas warga emas yang berusia 69 tahun itu selesai mengisi minyak bersama dua cucunya yang masing-masing berusia 12 dan juga 13 tahun.

Ketua Polis Daerah Melaka Tengah, Asisten Komisioner Christopher Patit, berkata lelaki berkenaan dikatakan terterkan pedal minyak ketika memasuki gear D yang menyebabkan kereta Hyundai Sonata yang dipanduntya terbabas merempuh kedai serbaneka stesen minyak berkenaan.

“Sebanyak lima keping panel glass pecah akibat rempuhan itu. Ketika kejadian tiada pelanggan dalam kedai dan hanya pemandu cedera ringan di kaki, manakala dua cucunya terselamat.

Artikel berkaitan

PDRM Lanjutkan Tempoh Diskaun Sehingga 31 Disember

UMNO sanjung tinggi tindakan tidak munasabah kerajaan campuran

‘Long Tiger’ Berjaya Diberkas

Hina Quran – Iraq singkir Duta Sweden

164 mangsa gempa bumi terima rawatan di Hospital Medan Malaysia

“Mangsa kemudian dibawa ke hospital oleh anaknya yang tiba di tempat kejadian selepas itu,” katanya

Christopher berkata, terdapat kamera rakaman litar tertutup (CCTV), namun tiada saksi bebas yang tampil membantu siasatan.

“Kes disiasat mengikut Seksyen 43(1) Akta Pengangkutan Jalan (1987),” katanya.


Wan Suraya dilantik Ketua Audit Negara

0

BANGI, Isnin – Datuk Wan Suraya Wan Mohd Radzi bakal dilantik sebagai Ketua Audit Negara yang baharu yang akan berkuatkuasa mulai esok.

Ketua Setiausaha Negara, Tan Sri Mohd Zuki Ali, berkata pelantikan itu dibuat selepas mendapat perkenan Yang di-Pertuan Agong dan perundingan dengan Majlis Raja-raja.

“Dimaklumkan bahawa selaras dengan Perkara 105(1) Perlembagaan Persekutuan, Seri Paduka Baginda Yang di-Pertuan Agong, selepas berunding dengan Majlis Raja-Raja, memperkenankan pelantikan Datuk Wan Suraya Wan Mohd Radzi sebagai Ketua Audit Negara berkuat kuasa mulai 13 Jun 2023.

“Pelantikan beliau adalah berdasarkan kepada kepimpinan dan pengalaman luas sepanjang 29 tahun berkhidmat dalam perkhidmatan awam,” katanya dalam kenyataan hari ini.

Artikel berkaitan

Tun M puji perkhidmatan MRT, seperti di negara maju

Ismail janji isu tuntutan KWSP akan dibawa ke Parlimen

PAS tak boikot Dominic, cuma kekurangan ahli

Pindaan baru perlembagaan UMNO, mengurangkan amalan demokrasi, galakkan kediktatoran dalam parti – Tun Hamid

Ceroboh Menara 118, YouTuber ditahan polis Mei tahun lalu


BN boleh menang di Terengganu, Kedah – Mohamad Hasan

0

BANGI, Selasa – Barisan Nasional (BN) mampu mencipta kejutan untuk menawan kembali Kedah dan Terengganu pada Pilihan Raya Negeri (PRN) akan datang jika kesemua ahli-ahlinya bersatu hati serta tidak mengamalkan budaya ‘cah keting’.

Timbalan Pengerusi BN, Datuk Seri Mohamad Hasan berkata, peluang BN untuk berkuasa di dua negeri itu yang dianggap sebagai
swing state
 itu juga cerah sekiranya pertelingkahan dalam kalangan ahli tidak berlaku, selain pemilihan calon yang tepat bagi menarik pengundi.

“Kita mahu pastikan supaya BN dapat bertapak semula dan kalau boleh macam negeri
swing state
 macam di Terengganu dan Kedah itu peluang untuk menang ada.

“Bukan saya kata kita boleh rampas tetapi peluang untuk menang ada dengan syarat kita kerja kuat, kita tidak bertelingkah antara satu sama lain (dan) dengan syarat kita masuk pilihan raya ini guna strategi yang betul, tepat (dan) pilihlah calon yang boleh memenangkan kita,” katanya.

Artikel berkaitan

PDRM tidak kompromi pihak sentuh sensitiviti agama & kaum

Shahidan tiada dalam senarai calon PRN – PAS Selangor

Tun Mahathir akan bertemu Annuar Musa, bincang bentuk kerjasama

Mahkamah Kuwait perintahkan Jho Low dihukum penjara 10 tahun

‘The Greater Kedah’ akan menjadi realiti, jangan halang – MB Kedah

Mohamad yang juga Menteri Pertahanan berkata demikian ketika ditemui pemberita pada Majlis Makan Malam Bersama Menteri Pertahanan anjuran Badan Perhubungan UMNO Negeri Terengganu.

Beliau yang juga Ahli Parlimen Rembau berkata, perselisihan antara ahli tidak wajar berlaku kerana ia bukan sahaja melemahkan parti tetapi menyebabkan pengundi terutama pengundi atas pagar beralih ke parti lawan.

“Itu sebabkan banyak tempat pilihan raya (sebelum ini) negeri-negeri kita kalah bukannya parti lawan kuat tapi kita bertelingkah sesama sendiri, keluar saja nama calon, tutup bilik gerakan, keluar poster dan keluar ‘banner’.

“Macam mana nak menang kalau macam itu (situasi itu) sudah melemahkan semangat orang (pada sama sama) orang atas pagar tengok apa punya parti macam ini, jadi patut-patut dia undi kita langsung dia tak undi kita.

“Jadi itu yang saya katakan tadi elakkan pertelingkahan, elakkan perbalahan (dan) satu hati untuk kita mengharungi pilihan raya negeri ini, kalau nak menang buat cara nak menang,” katanya.

Dalam pada masa sama, beliau yakin dapat mengekalkan kemenangan di tiga negeri iaitu Selangor, Negeri Sembilan, dan Pulau Pinang yang kini dipegang kerajaan.

Enam negeri yang bakal mengadakan PRN adalah Selangor, Negeri Sembilan, Pulau Pinang, Kedah, Kelantan dan Terengganu.

Tiga negeri yang ditadbir Pakatan Harapan ialah Selangor, Negeri Sembilan dan Pulau Pinang manakala tiga lagi negeri iaitu Kedah, Kelantan dan Terengganu di bawah pentadbiran Perikatan Nasional.


Laungan ‘bebas Najib’ depan PM pada PAU 2023 dianggap janggal

0

BANGI, Selasa – Kehadiran Perdana Menteri, Datuk Seri Anwar Ibrahim ke majlis perasmian Perhimpunan Agung UMNO (PAU) 2023 baru-baru ini dilihat janggal apabila ada sesetengah ahli UMNO melaungkan ‘bebas najib’ di Dewan Tun Razak, Pusat Dagangan Dunia (WTC), Kuala Lumpur.

Menurut bekas Ketua Pemuda UMNO, Khairy Jamaluddin, perkara itu dilihat semakin ketara apabila Presiden UMNO menaikkan semangat dewan dengan menuntut ‘keadilan’ untuk Datuk Seri Najib Razak namun berbeza pula dengan perwakilan yang mahukan Najib dibebaskan.

“Apa yang membuatkan situasi itu lebih janggal apabila Datuk Nizar Najib, anak sulung kepada Najib berdiri dengan keadaan penuh emosi dan merayu kepada PM untuk membebaskan ayahnya,” katanya dalam rancangan podcast
Keluar Sekejap
.

Tambah khairy, beliau tidak menyalahkan Nizar dalam situasi itu, namun keadaan tersebut boleh menjadi amat janggal untuk Perdana Menteri.

Artikel berkaitan

Dakwaan Azam Baki, Cubaan Heret Institusi Diraja – PEMBELA

Tun M kecewa pengundi tolak calon bersih, tidak bersalah

Pasukan Khas Pasca Banjir, Siap Siaga Gelombang Kedua

KPDNHEP Akan Tarik Lesen Subsidi Pengilang Seludup Minyak Masak

KKM garis tiga kriteria utama serap pegawai perubatan tetap

Shahril Sufian Hamdan yang bersetuju dengan kenyataan berkata, keadaan tersebut akan menyebabkan Anwar berasa tidak selesa.

“Sebagai ketua kerajaan, sudah tentu beliau tidak boleh dilihat terlalu agresif campur tangan dalam hal ini.

“Cara Anwar boleh campur tangan hanyalah melalui Lembaga Pengampunan yang mana kita tidak tahu bagaimana perjalanannya,” katanya.

Tambah Shahrul, perkara itu mungkin akan berterusan dan tidak selesai dalam masa yang singkat.

“Selagi mana tidak dilihat dari sudut pandang UMNO keadilan untuk Najib, maka perkara ini akan menjadi satu isu panjang untuk Anwar,” katanya.


Polis kenal pasti 190 kawasan panas di enam negeri

0

BANGI, Selasa – Polis mengenal pasti 190 lokasi yang dikategorikan sebagai kawasan panas di enam negeri terlibat dengan Pilihan Raya Negeri (PRN).

Ketua Polis Negara, Tan Sri Acryl Sani Abdullah Sani berkata, daripada jumlah itu, Selangor memiliki kawasan panas tertinggi iaitu sebanyak 70 lokasi, diikuti Terengganu (66), Kedah (20), Negeri Sembilan dan Kelantan masing-masing 16, serta dua lokasi di Pulau Pinang.

Bercakap kepada pemberita pada sidang media selepas program lawatan hospital sempena peringatan Hari Polis ke-216 2023 di Hospital Tunku Ampuan Besar Tuanku Aishah Rohani, Cheras hari ini, beliau berkata, lokasi berkenaan dikategorikan sebagai kawasan panas kerana dilihat berpotensi untuk tercetusnya provokasi yang boleh menjejaskan ketenteraman awam.

Justeru, bagi memastikan kelancaran PRN, beliau berkata, polis melancarkan Op PRN 6N yang akan memfokuskan kepada aspek keselamatan pengundi, tempat pengundian dan tempat penjumlahan undi.

Artikel berkaitan

Lepas DAP mungkin UMNO akan sokong pekebun haram Raub

Plet `isteri YAB PM’ amalan kerajaan Sabah untuk VIP lawat negeri – SUK

40 Lagi Korban COVID-19

Lima warga Indonesia kendali bot tempatan tanpa dokumen, ditahan

Fatwa tidak bercanggah dengan konsep Bangsa Johor – Sultan Ibrahim

Acryl Sani berkata, bagi pengundian awal di enam negeri tersebut, ia akan membabitkan 93,833 warga Polis Diraja Malaysia (PDRM) dan Angkatan Tentera Malaysia (ATM). – BERNAMA


Bak Kut Teh makanan warisan? Kaji sensitiviti masyarakat dulu – Rais Yatim

0

 BANGI, Rabu – Sensitiviti  masyarakat harus dikaji terlebih dahulu sebelum menjadikan Bak Kut Teh sebagai makanan warisan kebangsaan.

Yang Dipertua Dewan Negara, Tan Sri Rais Yatim menggesa kerajaan mengkaji perkara itu kerana katanya penarafan sesuatu perkara itu perlu memenuhi syarat menyeluruh, salah satu syornya iaitu ia tidak menimbulkan kontroversi kaum dari sudut budaya, agama dan kehidupan.

Beliau dalam satu kenyataannya
di Facebook
 berkata,  dalam hal ini Jabatan Warisan Negara seharusnya menasihatkan Menteri Pelancongan, Seni dan Kebudayaan, Datuk Seri Tiong King Sing untuk mempertimbangkan cadangannya semalam,  yang mahu meletakkan makanan Bak Kut Teh warisan makanan kebangsaan.

Tan Sri Rais juga berkongsi mengenai makna Bak Kut Teh yang diteliti beliau daripada pakar bahasa iaitu, Bak bererti daging babi, Kut maknanya tulang manakala Teh ialah sup herba khas.

Artikel berkaitan

Penyertaan KJ beri kelebihan kepada PN

Laporan polis: Guan Eng dakwa Wan Fayshal lakukan kesalahan jenayah

Perkataan ‘Rahmah’ pada makanan tidak halal, bakal timbul salah faham

Pemilihan UMNO 2023 : Shahrizat atau Noraini jadi Ketua?

Cagaran KWSP beban kepada pencarum, tambah hutang sedia ada

Bekas Menteri Kebudayaan, Pelancongan dan Warisan itu juga mempersoalkan Jabatan Warisan yang pernah ditubuhkannya pada tahun 2005 yang setakat ini masih berdiam diri dalam menangani hal sensitif ini.

Tambah beliau,
salah satu prinsip penarafan warisan ialah sebelum barang, benda, amalan, nilai atau seni budaya itu diiktiraf sebagai warisan ia mesti memenuhi syarat-syarat integral.

Salah satu daripadanya ialah syor supaya ia tidak menimbulkan kontroversi kaum dari sudut budaya agama dan kehidupan.

Sehubungan itu, eloklah katanya diteliti dulu Akta Warisan Kebangsaan terdahulu yang telah dirangka beliau bersama pakar-pakar sejak tahun 2005.

Semalam,
  Menteri Pelancongan b
erkata akan  mempertimbangkan makanan tradisional kaum Cina, Bak Kut Teh untuk dimasukkan di dalam senarai warisan kebangsaan.

Beliau berkata, tidak menjadi isu untuk menjadikan makanan itu kerana ia boleh menonjolkan menu tempatan kepada pengunjung luar terutamanya.


Cadangan SPRM di bawah seliaan EAIC masih dalam penelitian

0

BANGI, Rabu – Kerajaan masih meneliti secara mendalam terhadap cadangan meletakkan Suruhanjaya Pencegahan Rasuah Malaysia (SPRM) sebagai sebuah agensi penguatkuasaan di bawah seliaan Suruhanjaya Integriti Agensi Penguatkuasaan (EAIC).

Timbalan Menteri di Jabatan Perdana Menteri (Undang-Undang dan Reformasi Institusi), Ramkarpal Singh berkata, kerajaan juga telah menubuhkan Jawatankuasa Protem bagi membincangkan hala tuju cadangan itu susulan menyuarat Kabinet pada 19 April lalu.

“Selain itu, pada 17 Mei lalu, satu mesyuarat peringkat working level diadakan untuk bincangkan perihal rujukan atau DOR. Jawatankuasa Protem juga akan mengsyorkan hasil dapatan mereka bagi mendapatkan ketetapan dasar untuk diteliti Kabinet.

“Perlaksanaan urusan tataterib perlu ditadbir urus dengan sistematik agar pemantauan kepada salah laku pegawai pentadbiran dan pelaksana agensi penguatkuasaan dibuat secara holistik,” katanya pada sesi soal jawab di Dewan Rakyat di Bangunan Parlimen hari ini.

Artikel berkaitan

Pemansuhan Hukuman Mati Mandatori Akan Dikaji – Mas Ermieyati

Penduduk Minta Sistem Muka Sauk Ditambah Baik

Lulus dua RUU fokus sidang khas DUN Sabah esok

Kawal inflasi, BNM mungkin naik semula nisbah keperluan rizab berkanun

BERSATU JUGA BERTANGGUNGJAWAB – MT UMNO

Beliau menjawab soalan Datuk Seri Dr Dzulkefly Ahmad (PH-Kuala Selangor) berhubung cadangan meletakkan SPRM di bawah EAIC sebagai langkah kawalan tatatertib efektif dan berkesan bagi meningkatkan integriti dalam kalangan penguat kuasa dan agensi penguatkuasaan.

Menurut Ramkarpal penelitian lanjut juga melibatkan cadangan pelantikan anggota AIEC di bawah bidang kuasa Jawatankuasa Pilihan Khas Parlimen sebagai langkah memperkasakan fungsi dan integriti agensi penguatkuasaan itu. – BERNAMA


Kelantan bubar DUN 22 Jun, beri laluan Pilihan Raya Negeri

0

BANGI, Rabu – Kerajaan Kelantan akan membubarkan Dewan Undangan Negeri (DUN) pada 22 Jun ini bagi memberi laluan kepada Pilihan Raya Negeri (PRN).

Menteri Besar, Datuk Ahmad Yakob, berkata perkara itu sudah mendapat perkenan Sultan Kelantan, Sultan Muhammad V.

“Hari ini saya membuat pengisytiharan pembubaran DUN Kelantan bagi penggal ke-14.

“Jadi selepas saya mengadap Sultan Kelantan bagi memohon perkenan pembubaran DUN mengikut Fasal 2 Perkara 46 Undang-Undang Tubuh Kerajaan Kelantan yang memperuntukkan bahawa Sultan boleh membubarkan DUN.

Artikel berkaitan

Gerakan Tanah Air Mula Bincang Kerjasama Dengan Perikatan Nasional

Pemandu tabur paku di jalan raya diburu polis

KKM sasar bentang semula Rang Undang-Uundang Kawalan Produk Tembakau dalam masa terdekat

Ramadan : rakyat dinasihat jangan membazir makanan – Agong

Sudah isytihar taubat, pengasas ajaran sesat `Asmaul Husna’ dikenal pasti masih aktif

“Justeru, Sultan Kelantan perkenan untuk membubarkan DUN pada 22 Jun ini,” katanya pada sidang media selepas mesyuarat EXCO di Kota Bharu, Kelantan hari ini.

Beliau berkata, pihaknya akan menghantar notis pembubaran itu kepada Suruhanjaya Pilihan Raya (SPR) untuk tindakan lanjut untuk di proses dalam tempoh 60 hari.

“Terpulang kepada SPR untuk menentukan tindakan lanjut dan notis berkenaan akan dihantar secepat mungkin,” katanya.

Kelantan antara enam negeri yang akan mengadakan PRN termasuk Negeri Sembilan, Selangor, Pulau Pinang, Kedah dan Terengganu.

Kelantan mempunyai 45 kawasan DUN yang menyaksikan perebutan antara PAS dengan gabungan Barisan Nasional (BN) dan Pakatan Harapan (PH).

Pada Pilihan Raya Ke-14 (PRU-14) lalu, PAS menang 37 kerusi sekali gus mengekalkan tampuk pentadbiran negeri sejak tahun 1990.

Sementara itu BN memperoleh lapan pada PRU-14 lalu.

Bagaimanapun, satu kerusi milik parti itu jatuh ke tangan BERSATU selepas Ahli Dewan Undangan Negeri (ADUN) Ayer Lanas, Datuk Seri Mustapa Mohamed keluar daripada UMNO. – BERITAHARIAN


Tuntutan Sulu: Tiada bukti kerajaan Filipina terlibat

0

BANGI, Rabu – Perdana Menteri, Datuk Seri Anwar Ibrahim menegaskan, tiada sebarang bukti yang mengaitkan kerajaan Filipina terlibat dengan tuntutan Kumpulan Sulu terhadap Sabah.

Anwar berkata, beliau juga telah mengadakan rundingan sebanyak dua kali bersama Presiden Filipina, Ferdinand ’Bombong’ Marcos Jr berhubung tuntutan tersebut.

“Apakah ada sedikit bukti yang menunjukkan kerajaan Filipina terlibat?

“Setakat ini tidak ada bukti penglibatan kerajaan Filipina yang saya tegaskan.

Artikel berkaitan

JAKIM tumpu isu murtad, perkukuh akidah umat Islam

Henti bertelagah, bergerak ke hadapan untuk menyatupadukan rakyat

Jangan politikkan tema, logo Hari Kebangsaan – Ahmad Zahid

Tian Chua Dakwa Bukan Proksi Azmin

Wan Rosdy umum Portfolio EXCO Pahang

“Saya ada rundingan dua kali dengan Presiden Filipina berkaitan perkara ini. Tentu kita tersinggung tapi ia tidak melibatkan kerajaan Filipina,” katanya pada sesi penerangan Perdana Menteri mengenai status terkini tuntutan lapan warga Filipina yang mendakwa waris Sultan Sulu di Dewan Rakyat hari ini.

Perdana Menteri menjawab pertanyaan Datuk Khlir Mohd Nor (PN-Ketereh) yang ingin tahu sama ada tuntutan waris Sulu ada kaitan dengan kerajaan Filipina.

Dalam masa sama, Anwar turut mengulas mengenai soalan tambahan Datuk Seri Bung Moktar Radin (BN-Kinabatangan) mengenai kerajaan Filipina yang enggan menggugurkan tuntutan ke atas Sabah selain mewujudkan pejabat majlis mereka di negeri itu.

Ahli Parlimen Tambun itu berkata, tuntutan dibuat itu telah dibuat sejak penubuhan Malaysia 1963 dan kerajaan akan mempertahankan hak Sabah.

“Tuntutan itu sejak penubuhan Malaysia 1963. Kerajaan silih berganti dan semua kerajaan sebelum ini menolak tuntutan itu dan mempertahankan hak Sabah.

“Sama ada dia tubuh pejabat majlis di Kota Kinabalu atau tidak, dia tidak sama sekali mempengaruhi keputusan kita bahawa Sabah itu kawasan negeri mutlak bersama Malaysia,” tegasnya.